Akademik Həmid Araslı və Azərbaycan Nizamişünaslığı - Zəhra Allahverdiyeva - sim-sim\nAkademik Həmid Araslı və Azərbaycan Nizamişünaslığı – Zəhra Allahverdiyeva\nXatırladaq ki, XX əsrin əvvəllərində Azərbaycan ədəbiyyatının farsdilli nümayəndələrinə münasibət də birmənalı deyildi. Hələ o dövrə qədər Avropa elmi xəbərsiz idi ki, X-XI əsrlərdən başlayaraq, Şərq xalqlarının mədəni inkişaf tarixində müstəsna rolu olan farsdilli ədəbiyyat təkcə iranlılara məxsus deyildir. O həm də digər müxtəlif sivil xalqların mühüm iştirakı və fəaliyyəti ilə yaradılmış müştərək mədəni sərvətdir və Nizami yaradıcılığı yüksək səviyyəyə qalxmış türk-Azərbaycan mədəniyyətinin zirvə göstəricisidir. Belə bir zamanda yalnız Azərbaycan nizamişünaslarının ağır zəhməti, səyi nəticəsində həqiqət dünyaya yol açdı; Nizami şəxsiyyətinin yetişməsində mühüm rol oynamış milli-mədəni zəmin tədqiqata cəlb olundu. H.Araslı Nizami yaradıcılığının Azərbaycan xalqının milli mədəniyyəti zəminində formalaşdığını araşdıraraq yazırdı: “…Nizaminin əsas qüvvət və qüdrət mənbəyi şərqşünaslar üçün bu günə qədər məchul olaraq qalmışdır. Hətta şairin əsərlərinə şərh yazan alimlər belə onun əsas qüdrət və qüvvət mənbəyi olan ozamankı Azərbaycan mədəniyyəti ilə, onun adət və ənənələri ilə yaxından tanış olmadıqlarından, şairin ayrı-ayrı ifadə və təşbihlərini, işlətdiyi sözlərin mənasını belə doğru, düzgün izah edə bilməmişlər” [1, s.9].\nH.Araslının “Nizami və yaradıcılığı” (“Ədəbiyyat” qəzeti, 1939, 24 fevral), “Nizami və qadın obrazları” (“Azərbaycan qadını”, 1939, №10), “Yaxın Şərq ədəbiyyatında “Leyli və Məcnun” mövzusu” (“Nizami Gəncəvi” almanaxı, I kitab, Bakı, 1940), “Şairin həyatı” (Bakı, 1940), “Nizaminin müasirləri” (Bakı, 1940), “Nizami əsərlərinin el variantları” (Bakı, 1941), “Nizami Gəncəvi” (Bakı, 1941), “Yeddi gözəl” və “Yeddi cam” əsərlərinin müqayisəsi haqqında. (“Nizami” almanaxı, III kitab, Bakı, 1941), “Nizami və vətən” (Bakı, 1942), “Nizami. Həyat və yaradıcılığı” (Azərbaycan” jurnalı, 1946, №10), “Nizaminin Azərbaycan müaqibləri” (“Nizami Gəncəvi” (Məqalələr məcmuəsi), IV kitab, Bakı, 1947), “Nizami və Azərbaycan xalq ədəbiyyatı” (“Nizami Gəncəvi” (Məqalələr məcmuəsi), IV kitab, Bakı, 1947), “Nizami Gəncəvi” (Bakı, 1947) və sair kitab və məqalələrində Nizami Gəncəvinin dövrü, ədəbi mühiti, həyatı və şəxsiyyəti tədqiqat obyektinə çevrildi.\nHəmid Araslının “Şairin həyatı” (Bakı, 1940) kitabı Nizami Gəncəvinin həyatı ilə bağlı məsələləri əhatə edən, o cümlədən bir çox tarixi faktları özündə əks etdirən, bədii-publisist dildə yazılmış maraqlı bir işdir. Nizaminin tərcümeyi-halı, onun dövrü, ədəbi mühiti, yaradıcılığı haqqında geniş oxucu kütləsi arasında olan məlumat azlığı alimi belə bir oxunaqlı əsəri yazmağa vadar etmişdi. Həmid Araslı bu əsərində şairin müasirləri haqqında da geniş məlumat verir, habelə Nizami əsərlərinin qısa məzmununu bədii-publisistik bir dil ilə o dövrün oxucusuna çatdırır. Bu əsərdə Nizaminin tərcümeyi-halına dair bir çox məlumatlar, uşaqlığı, Gəncədə baş vermiş zəlzələ təsiredici ştrixlərlə verilmişdir. Belə ki, şairin həyatı ilə bağlı bir çox məqamlar ömürlük yaddaşlara köçürülmüşdür.\nGörkəmli alim Nizami dövrünü və ədəbi mühitini araşdırarkən, şairin müasirlərinin bu ədəbi kontekstdə rolu, XII əsrdən başlayaraq yaranmış Nizami ənənələrinin bu regionda təsirinin öyrənilməsi və sair məsələləri əhatə etməli olur. Onun 1940-cı ildə nəşr etdirdiyi “Nizaminin müasirləri” kitabına qüdrətli sənətkarla eyni dövrdə yazıb-yaradan Azərbaycan şairlərindən Əbülüla Gəncəvi, Xaqani Şirvani, Məhsəti Gəncəvi, Qivami Mütərrizi, Fələki Şirvani, İzəddin Şirvani, Mücirəddin Beyləqaninin həyat və yaradıcılığı haqqında məlumat, qəzəl və qəsidələrindən nümunələr salınmışdı. Alim özünün bu tədqiqat işində Azərbaycan poetika məktəbinə xas olan əsas prinsipləri nəzərdən keçirir, sənətkarların fərdi yaradıcılıq xüsusiyyətlərini araşdırır və belə bir nəticəyə gəlir ki, “Çox qədim tarixi olan Azərbaycan xalqının zəngin irsə malik böyük ədəbiyyatı XII əsrdə, əsasən, iki xətt üzrə inkişaf edirdi. Bir tərəfdən qədim nümunələri bizə qədər gəlib çatmış olan “Dədə Qorqud” dastanlarında və Mahmud Qaşqarinin “Divanü lüğət-it türk” əsərindəki bəzi parçalarda təsadüf etdiyimiz xalq yaradıcılığı yüksəlir, o biri tərəfdən dövrün rəsmi ədəbi dili olan fars dilində yaranan yazılı ədəbiyyat inkişaf edirdi” [2, s.74].\nH.Araslı nizamişünaslığın bu sahəsinə həsr olunmuş tədqiqatlarını 1947-ci ildə “Nizami Gəncəvi” almanaxında çap etdirdiyi “Nizaminin Azərbaycan müaqibləri” məqaləsində daha geniş və müfəssəl şəkildə davam etdirir . Onun tədqiqatlarının üç mühüm tezis əsasında qurulduğu müşahidə olunur:\nBurada Nizami Gəncəvi mövzusu və üslubunda ilk əsər yazan Azərbaycan şairi Marağalı Əvhədinin “Cami-cəm”, Arif Ərdəbilinin “Fərhadnamə”, Hacı Məhəmməd Əssarın “Mehr və Müştəri”, Marağalı Əşrəfin “Xəmsə”si, Mahmudbəy Salimin “Mehr və Vəfa”, “Leyli və Məcnun”, Həqirinin, Füzulinin, Zəmirinin, Əndəlib Qaradağinin “Leyli və Məcnun”ları, Məsihinin “Vərqa və Gülşa” əsəri və sair Nizami ədəbi məktəbinə xas məsnəvilər tədqiqata cəlb olunur” [3, s.105-113].\nƏdəbiyyat tarixinə, onun problemlərinə ideoloji yanaşmanın çətinliklərinə baxmayaraq, ilk qəti cəhdlər aşkar görünməkdədir. Məhz Azərbaycan alimlərinin, o cümlədən H.Araslının səyi və araşdırmaları sayəsində şərqşünaslıqda mövcud bir sıra tezislər öz stabilliyini itirir, Azərbaycan poeziyasında qəsidənin məzmunca növ müxtəlifliyi – mədhiyyə, dini qəsidələr, mərsiyyə növü, sufi-fəlsəfi məzmunlu qəsidələrin mövcudluğu, Xaqaninin “Töhfətül-İraqeyn” əsərinin fəlsəfi qəsidənin yüksək nümunəsi olması və sair məsələlər saray ədəbiyyatı adı altında tanınmış bu zəngin irsə təkyə, mədhiyyə – paneqirik ədəbiyyat nümunəsi kimi baxmağı bir kənara qoyur .\nBu məsələdə tarixin öyrənilməsi ön planda idi. Şərq xalqlarının tarixində böyük Səlcuq dövrünün əsas cəhətlərinin geniş təhlil olunub, XII əsrdə Hindistandan tutmuş Kiçik Asiyaya qədər ədəbi dil kimi işlənən fars dilinin yayılma səbəblərinin aydınlaşdırılmasında şərqşünaslardan Y.N.Marr, A.Y.Yaqubovski, A.Y.Krımski, Y.E.Bertelslə yanaşı, Azərbaycan alimlərinin, o cümlədən Həmid Araslının əməyini qiymətləndirməmək olmaz. Bu alimlərin tarixi xidmətlərinin başlıca cəhəti ondan ibarət oldu ki, Avropanın “İran mədəniyyəti” altında tanıdığı, əslində Yaxın Şərqin, Orta Asiya və Azərbaycanın böyük sənətkarları tərəfindən yaradılan mədəniyyətin mahiyyət və özəlliklərini açaraq, farsdilli ədəbiyyat haqqında dünya şərqşünaslığında yer almış yanlış fikirləri aradan qaldırdılar.\nAzərbaycan nizamişünaslarının, xüsusən də Həmid Araslının bu işdə müstəsna payı vardır. Alim öz qarşısına Nizaminin Azərbaycan xalqına bağlılığını konkret faktlarla sübut etmək kimi şərəfli bir məqsəd qoydu: O, Nizami yaradıcılığı və folklor münasibətinin öyrənilməsini, şairin doğma xalqın təfəkkürünə yaxınlığının araşdırılmasını vacib hesab edərək xalq, vətən qarşısında öz övladlıq borcunu ləyaqətlə yerinə yetirdi. Onu xüsusi qeyd etməliyik ki, hələ o dövrdə də dünya nizamişünaslığında göstərilən məsələnin həllində bilərəkdən səhvə yol verən alimlər var idi. Məsələn, məşhur İran alimi Vəhid Dəstgirdi öz araşdırmalarında Nizamini fars mənşəyilə bağlamağa çalışır, əsərlərində özünün türk soy-kökünü çox aydın şəkildə göstərən şairin fikirlərinə birtərəfli yanaşırdı. İran alimi özünün məşhur “Gəncineyi-Gəncəvi”sində elə hissə qapılırdı ki, Nizaminin vətənpərvərliyindən danışarkən belə, şairin öz əsərlərində sevə-sevə tərənnüm etdiyi doğma vətəni Gəncəyə məhəbbətini bildirən misralarını bir kənara qoyur, tamamilə məsələyə dəxli olmayan mətləblərdən danışır və şairi öz doğma torpağından ayırmağa çalışırdı.\nTürk soyundan, türk təfəkküründən gəlmə mənəvi duyğular harmoniyası, doğma Azəri türklərinin milli kökündən doğan bu harmoniyanın Nizami yaradıcılığında əksi H.Araslını həmişə düşündürmüş, ilk tədqiqatlarından başlayaraq, bütün ömrü boyu araşdırmalarında bu mövzunun ayrı-ayrı istiqamətlərini öyrənmişdir. Təsadüfi deyildir ki, 1941-ci ildə Bakıda nəşr olunan “Nizami əsərlərinin el variantları” kitabına yazdığı müqəddimədə H.Araslı Azərbaycan xalq ədəbiyyatı xəzinəsində Nizaminin şəxsiyyəti, qəhrəmanları və əsərlərinin süjetləri ilə bağlı materialların toplanmasını nizamişünaslığın mühüm vəzifələrindən hesab edir və bu materialların “… müxtəlif variantlarının müqayisə və təhlilinin istər şairin şəxsiyyəti, istərsə də onun doğma xalqı ilə münasibətini təyin etmək üçün ən mühüm tədqiq obyekti” [4, s.4] olduğunu söyləyirdi.\nBir qədər sonra H.Araslı “Nizamidə xalq sözləri, ifadə və zərb-məsəlləri” (SSRİ EA Azərbaycan filialının “Xəbərləri”, Bakı, 1942, №8) və “Nizami və Azərbaycan xalq ədəbiyyatı” (“Nizami Gəncəvi, IV kitab, Bakı, 1947) məqalələrində bu məsələləri araşdırır, Nizaminin yetişib püxtələşdiyi mühitin əsas xüsusiyyətlərini, onun xalq yaradıcılığı ilə bağlılığını və sair məsələləri izah etməyə çalışır. Onun araşdırmaları sübut edir ki, Nizaminin yaşadığı mühit xalq təfəkkür tərzinə əsaslanan dastanlar, əfsanələr söyləyən ozanlarla ərəb və fars dilində yazan şairlərin qarşılıqlı fikir mübadiləsini özündə birləşdirirdi. Alimin gəldiyi nəticəyə görə, o dövr Azərbaycanda mövcud olan belə bir zəngin ədəbi mühit sənətkar Nizaminin yaradıcılığında mühüm rol oynamışdır [5, s.5].\nTədqiqatçı Nizami sənətinə xalqdangəlmə mövzu və süjetləri araşdırır, şairin poemalarının xalq yaradıcılığı ilə bağlı əlamətlərini aşkar edir. Müqayisələrin aparılması üçün real əsas olduğunu ilk dəfə hiss edən H.Araslı Nizami və Azərbaycan xalq dastan və nağılları paralellərində xeyli tədqiqatlar aparmışdır ki, onlar bu gün də nizamişünaslığın qiymətli araşdırmalarından sayılır. Müəllif “Kitabi-Dədə Qorqud” dastanlarının bəzi boylarını Nizami poemalarının ayrı-ayrı hissələri ilə müqayisə edir. Bunlardan “Xosrov və Şirin” poemasının başlanğıcını, yəni Xosrovun doğulması ilə “Kitabi-Dədə Qorqud”dakı “Baybura oğlu Bamsı Beyrək” boyundakı “Beyrəyin doğulması” hissələrini tutuşduraraq, Nizaminin bütün poemalarında xalq yaradıcılığının bir əsas xüsusiyyətinin – qəhrəmanın ata-ananın tək övladı olub çətinliklə nəzir-niyazla doğulması faktının saxlanmasını xüsusi qeyd edir [1, s.12].\nDastan qəhrəmanlarının əsas xarakterik xüsusiyyətlərinin Nizami əsərlərindəki obrazlara sıx bağlılığını göstərən tədqiqatçı yazır: “Onlar bəzən fiziki (Beyrək, Buğac, Şah İsmayıl və sair), bəzən söz qüvvəsi (Qərib, Kərəm, Novruz və sair), bəzən də əql və tədbir (İlyas) vasitəsi ilə mübarizə edir. Müasirlərindən seçilir, sədaqəti, gözəlliyi, qəhrəmanlığı, əql və mərdliyi ilə üstünlük qazanırlar. Bunlar sevgidə də sadiq, qəhrəman və namuslu olurlar” [1, s.12]. Nizaminin bütün bu xüsusiyyətləri öz qəhrəmanlarına şamil etməsini onun xalq ruhuna bağlı olması, zəngin türk mənəviyyatını ifadə etməsi ilə əlaqələndirən H.Araslı hələ o dövrdə orta əsrlərin bütöv Şərq ədəbiyyatı zənginliyində struktur, süjet, obrazların ayrı-ayrı xüsusiyyətləri fonunda milli bədii ədəbiyyatların inkişafını izləməyə və bu sahədə həlledici işlər görməyə nail olur.\nÜmumiyyətlə, Şərqin mənəvi materialları içərisindən yerli ənənələri seçib ayırmaq, mürəkkəb bədii struktur və məzmun daxilində türk xalqına məxsus spesifik xüsusiyyətləri öyrənmək mürəkkəb məsələdir. Nizami özü də “Xəmsə”də bəzi taleyüklü məsələlərə açıq-aydın münasibət bildirmiş, öz möhürünü bütün əsərlərinə əbədi həkk etmişdir. Əslində obyektiv, öz xalqının milli şüuruna bələd olan tədqiqatçı üçün bu problemin araşdırılması elə bir çətinlik törətmir. Lakin artıq yuxarıda qeyd etdiyimiz kimi, təhrifləri aradan qaldırmaq üçün daha geniş tədqiqat və daha incə mətləblərin çözülməsi lazım gəlirdi. Bu baxımdan, H.Araslının “Nizaminin qadın obrazları” adlı silsilə məqalələri diqqəti cəlb edir.\nAlim mənbələr və ədəbi nümunələr əsasında, ənənəvi Şərq psixologiyasını və özəl əlamətlərilə seçilən türk milli düşüncə tərzini qarşılaşdırır. Burada ən maraqlı və incə məqam Nizami sələflərinin – Firdovsi və Sənainin Nizamidən fərqli olaraq, qadına münasibətdə qeyri-sivil mövqe tutmalarının nəzərə çatdırılmasıdır. Firdovsinin “Şahnamə”sində: “Qadın və əjdaha hər ikisi yer altında yaxşıdır. Dünya bu iki napakdan pak olsa yaxşıdır” [1, s.18] ifadəsini, həmçinin Sənainin “Hədiqətül-həqayiq” əsərində qadın ləyaqətinə xələl gətirən sözlərin işlənməsi faktını nümunə gətirən tədqiqatçı göstərir ki, “azərbaycanlılar tarixən kişiyə “ər kişi”, qadına isə “xatın kişi” söyləyərək, onu uca tutmuşlar. Farsların “zən”, yəni “vur” deyə adlandırdıqları qadın Azərbaycan şəraitində cəmiyyətin hörmətli üzvü olmuşdur. Midiya, alban ordularında Babək hərəkatında qadınların fəal iştirakını bütün Şərq və Avropa tarixçiləri qeyd edir” [1, s.18] – deyə alim “Dədə Qorqud” dastanı və Nizaminin “Yeddi gözəl” əsəri üzərində qurulmuş müqayisələr əsasında şairin genetik erudisiyaya bağlı yanaşma üsulunu, türk milli dünyagörüşü zəminində formalaşan fərdi düşüncə tərzini, Şərqin mürtəce ənənələrindən seçilən orijinal baxışlarını göstərir.\nDiqqəti H.Araslının 1939-cu ildə yazdığı “Nizami və qadın obrazları” məqaləsi cəlb edir. Müəllif Nizami əsərlərində verilmiş qadın obrazlarının öz xüsusiyyətləri ilə Azərbaycan xalqının zəngin folklor ədəbiyyatı ilə bağlı olduğunu göstərməklə təhlillər aparır, bu obrazlarda “Dədə Qorqud” dastanlarında və bir sıra digər xalq dastan və nağıllarındakı qadın simasının aşkar göründüyünü yazır [6, s.8].\nH.Araslı “Nizami və Azərbaycan xalq ədəbiyyatı” mövzusunda silsilə araşdırmalarında problemin uğurlu həlli üçün bütün mümkün imkanlardan – etnik-kulturoloji mənbələrə bağlı elementlərdən, üslubi-leksikoqrafik əlamətlərdən istifadə etməklə, problemin həllinə çalışır. Bu baxımdan, at kultuna, yuxu elementinə bağlı araşdırmalar (“Kitabi-Dədə Qorqud və Nizami “Xəmsə”si əsasında) bu gün də öz əhəmiyyətini saxlamaqdadır [1, s.21-25\nAlim “Nizami yaradıcılığı və Azərbaycan şifahi xalq ədəbiyyatı” mövzusuna həsr olunmuş tədqiqlərini Nizami yaradıcılığında poetik obraz sisteminin tərkib hissələrindən biri olan atalar sözləri və aforizmlərin araşdırılması ilə yekunlaşdırır. Müəllif çoxəsrlik tarixi olan Azərbaycan aforizmlərinin – “Doşab almışam, bal çıxıb”, “Ev oğrusunu tutmaq olmaz”, “Əyri oturaq, düz danışaq”, “İsinmədim istisinə, kor oldum tüstüsünə”, “Ot kökü üstə bitər”, “Pişik balasını istədiyindən yeyər”, “Saman altından su yeridir”, “Özgəsinə quyu qazan özü düşər”, “Heç kəs öz ayranına turş deməz”, “İlanı özgənin əlilə tutur”, “Qaradan artıq rəng olmaz”, “Söyüd ağacı bar gətirməz” və sair bu kimi şifahi ədəbiyyatımızın stabil xarakterli unikal frazalarının Nizami yaradıcılığında dəqiqliklə işlənməsinə milli təfəkkürün ifadəsinin əsas atributlarından biri kimi yanaşır və haqlı olaraq bir mühüm məsələni vurğulayır ki, Azərbaycan xalqına xas bu özəl frazeoloji birləşmələri çox vaxt İran və Avropa tədqiqatçıları başa düşə bilmir, nəticədə, şairin gözəl misraları bu alimlər tərəfindən səhv şəkildə şərh olunur.\nAlimin Avropa və İran alimlərinin fikirlərinə elmi paradoks təşkil edən çoxsaylı mülahizələri vardır. Onların birinin – “İskəndərnamə” əsərində “Əz an piş karət şəbixun şitab; Çü dürrac dər dəh səlayi-kəbab” – fikrinin H.Araslı tərəfindən izahına diqqət yetirək: “Beytin mənası budur ki, çalış ki, turac kimi kabablıqdan xəbər verəsən. Şairin bu misralarını şərhçilər başa düşə bilmir və yanlış izah edirlər. “Nə üçün turac kabablıqdan xəbər versin” sualına cavab verən yoxdur. Biz Azərbaycan xalqının turacın oxumasına verdiyi mənanı öyrənəndə bu beyt tamam aydın olur. Xalq arasında turacın oxumasının ahənginə görə, aşağıdakı sözləri dediyi söylənilir:\nMəlumdur ki, Nizami öz əsərlərində xalq nümayəndələrinin aşağı zümrəsinə mənsub olan müxtəlif tiplər qalereyası yaratmışdır: çoban, kəniz, kərpickəsən, maldar, bağban, əkinçi, əsgər, zahid və başqaları. Nizami poemalarında XII əsr Azərbaycanın bütün ictimai təbəqələrindən bəhs edildiyi faktına ciddi əhəmiyyət verən digər alim H.Araslı “Yeddi gözəl”dəki çoban surəti üzərində dayanır, Nizaminin əməkçi xalqla şah arasındakı münasibəti aydınlaşdırmağa, şairin bu məsələ ətrafında öz mövqeyini izah etməyə nail olur [7, s.2]. Nizami qəhrəmanlarını müqayisə edərkən, şairin yaratdığı əməkçi insan surətlərinin xalq rəvayətləri, dastanlarla bağlılığını, həmçinin Nizami ardıcıllarının bu obrazlara münasibətini izləmiş olan H.Araslı həyatının son dövrlərində bir daha bu məsələyə qayıdır və axtarışlarının uğurlu nəticəsi olaraq belə bir qənaətə gəlir ki, Nizaminin öz əsərlərində əməkçi insanlar içərisindən seçdiyi qəhrəmanları şahlara qarşı qoyması onun poeziyada etdiyi cəsarətli bir dönüş idi. O, Fərhadı Xosrovla qarşılaşdırarkən, iki mənəviyyatı üzləşdirmiş, əməyin şahlıqdan üstünlüyü kimi cəsarətli bir fikir söyləmişdir. Hətta Nizamidən sonra Əmir Xosrov Dəhləvi, Arif Ərdəbili, Nəvai və başqa şairlər belə bir cəsarəti etməkdən çəkinmişlər və bu səbəbdən də Fərhadı şahzadə kimi təsvir etmişlər [8, s.9].\nMüəllif çoban obrazlarının Nizaminin son iki poemasında meydana çıxmasını təsadüfi bir hal kimi qəbul etmir, haqlı olaraq, bunu şairin ictimai ideallarının dərinləşməsi, yeni-yeni ideallar axtarışı ilə bağlayır. Onu da qeyd etmək lazımdır ki, tədqiqatçı burada Nizaminin qələmə aldığı çoban obrazlarını “Kitabi-Dədə Qorqud”dakı Qaraca çoban obrazı ilə müqayisə edərək əməkçi insana münasibətdə xalqın təfəkkür tərzi ilə Nizami dünyagörüşünü tutuşdurur və belə nəticəyə gəlir ki, xalq təfəkkür tərzindən faydalanan Nizami öz ideallarında ondan kənara çıxmamış və bu idealları davam etdirmişdir [7, s.2]. Alimin Nizami qəhrəmanlarına verdiyi yüksək qiymət bu gün də problemin öyrənilməsində əhəmiyyətli işlərdən hesab olunur.\n40-cı illərdə Azərbaycan ədəbiyyatşünaslığında Nizami süjetlərinin mənbələrinin araşdırılması üzrə bir sıra maraqlı, diqqəti cəlb edən tədqiqlər aparılmışdır. Bu araşdırmalar problemin mühüm bir istiqamətinin öyrənilməyə başlanması üçün böyük imkan yaratdı. Belə ki, “Leyli və Məcnun” süjetinin folklor mənbələri ilə əlaqəsinin öyrənilməsi məsələsi qarşıya qoyuldu və bununla da, çox mürəkkəb bir problemin araşdırılması yolunda yeni fikirlər söyləndi, bu gün də Azərbaycan nizamişünaslığında mühüm əhəmiyyəti olan ilkin incə mətləblər ortaya atıldı. Görülmüş işlər içərisində H.Araslının 1939-cu ildə çap etdirdiyi “Şərqdə “Leyli və Məcnun” mövzusu” adlı məqaləsi diqqəti cəlb edir.\nAvropa orientalistləri və ozamankı sovet şərqşünaslarından fərqli olaraq, Azərbaycan alimi “Leyli və Məcnun” mövzusunun ilk mənbəyi kimi ərəb şifahi poeziyasını əsas götürür. O, A.Y.Krımski və digər alimlərin Leyli və Məcnunun tarixi şəxsiyyətlər olması fikrinə qarşı çıxır. Tədqiqatçı Qahirədə professor Taha Hüseynin çap etdirdiyi “Əməvilər dövründə qəzəliyyat” adlı məqaləsində Məcnunun tarixi şəxsiyyət olmaması barədə söylədiyi fikirlə tam razılaşır və onun hekayəçilər, ravilər tərəfindən yaradılmış xəyali bir şəxsiyyət olduğunu qeyd edir.\nMüəllif daha sonra Taha Hüseynin göstərilən fikrinə qarşı çıxan Misir alimi Əbdülqadir Əlməzini tənqid edərək, “Leyli və Məcnun” mövzusunun şifahi xalq yaradıcılığının məhsulu olduğunu, onun xalq tərəfindən yarandığını və ərəb şifahi poeziyasında müxtəlif variantlarda yayıldığını yazır [9, s.100].\nH.Araslı çox haqlı olaraq, Nizaminin özünün xalq ədəbiyyatına fərdi münasibətinə əsaslanır və onun bütün yaradıcılığını, o cümlədən “Leyli və Məcnun” əsərinin əsl canlı mənbə olan folklorla bağlı surətdə öyrənilməsinin doğru istiqamət olduğunu bir tədqiqatçı intuisiyası ilə hiss edir. O, nizamişünaslığın inkişafını bu sahəyə yönəltmək üçün ilk işıq yandıranlardan biri olmuş, əgər belə demək mümkündürsə, həmən işığın ucundan tutub, yeni məsələlərə – “Leyli və Məcnun”un Azərbaycan folkloru ilə əlaqəsinin daha geniş aspektdən öyrənilməsinə zəmin yaratmışdır.\nMəlumdur ki, Nizaminin əxlaqi görüşlərində əsas yerlərdən birini onun təbliğ etdiyi vətənpərvərlik ideyası tutur və bu sahədə aparılan ilk işlər sırasında H.Araslının 1948-ci ildə çap olunan “Nizami və vətən” kitabı maraq doğurur. Müəllif bu əsərində şairin özünün vətən sevgisi, həmçinin poemalarındakı qəhrəmanların vətənpərvərliyindən bəhs edir, onların sevgisini, mübarizələrini yüksək qiymətləndirir. O, şairin öz qəhrəmanlarının qarşısında vətən uğrunda çarpışmaq kimi ali bir məqsəd qoyduğunu, onların vətən və xalqın səadətini təmin edə bilən kamil şəxsiyyət olaraq tərənnüm etdiyini yazır [10, s.28].\nNizami Gəncəvinin fəlsəfi görüşlərinin izahında da H.Araslının özünəməxsus yanaşmaları var idi. Şairin son dərəcə mütərəqqi fikirlər məcmuəsi olan “Sirlər xəzinəsi”nin sırf sufi, yəni o zaman bir sıra Avropa alimlərinin təqdim etdiyi asket məzmunlu bir əsər kimi qiymətləndirilməsi H.Araslının əks rəyinə səbəb olmuşdur. O, “Sirlər xəzinəsi” əsərinin Sənainin “Hədiqətül-həqayiq” əsərinin sırf təsirilə yazılmış sufiyanə bir əsər olduğu fikrini qəbul etmir, tutuşdurmalar apararaq, Nizaminin əsərlərindəki təriqətə aid termin və ifadələri şairin öz fəlsəfi fikirlərini ifadə etmək üçün yalnız ədəbi priyom olduğunu göstərir. Müəllifə görə, Nizami xilqət, insanın yaranması, dünyanın vəfasızlığı sərlövhəsi ilə verilən məqalətləri nəcib insani sifətləri təbliğ etmək və pisliklərdən uzaqlaşmağın mümkün və zəruri olduğunu söyləmək məqsədi ilə yazmışdır [11, s.9]. Bununla belə, alim öz araşdırmalarında şairin Gəncədə fəaliyyət göstərən əxi təşkilatına yaxın olmasını da təsdiqləmişdir.\nGörkəmli alim Nizami poeziyasının sənətkarlıq məsələləri üzərində də dayanmışdır. O, öz araşdırmalarında Firdovsi – Nizami qəhrəmanları paralellərində müqayisələr aparmış və belə nəticəyə gəlmişdir ki, Nizami Firdovsidən fərqli olaraq bir sıra canlı, dərin psixoloji surətlər yaratmış, insanın mənəvi təkmilləşmə prosesini izləmişdir. Şirin surətinin Dantenin Beatriçe obrazı ilə müqayisəsi xüsusi maraq doğurur. Alimin müqayisəli təhlilindən aydın olur ki, Dantenin Beatriçesi bəzi xüsusiyyətləri ilə Şirin surətini xatırladır, o da öz sevgilisinə doğru yol göstərir, onu yüksəldərək səadətə çatdırır. Lakin alimin fikrincə, mühüm bir fərq – Nizami qəhrəmanını bir fərd kimi yüksəldir. “Nizaminin Şirini həyat qızıdır, həqiqət və məhəbbət rəmzidir”, “Beatriçe isə ilahiyyatın, teologiyanın mücəssəməsidir”, – deyən alim həm də belə qənaətə gəlir ki, Dantenin “İlahi komediya”sında olan mistika Nizami poemasındakı dərin həyat fəlsəfəsilə müqayisə edilə bilməz [4, s.10].\nH.Araslı Nizaminin epik janrda novatorluğu məsələlərinə də diqqət yetirmişdir. O, bu orijinallıqları göstərmək üçün Nizami poemalarının süjetlərini “Dədə-Qorqud” dastanının bəzi süjetləri ilə bağlayır. O, Nizami süjetlərinin bitkinliyinə, onların mükəmməl işləndiyinə xüsusi diqqət yetirir. Nizaminin arabir Firdovsi süjetlərindən istifadə etməsinə baxmayaraq, yeni, bitkin, maraqlı süjet qurduğunu, əsərlərinin canlı kompozisiya ilə seçildiyini yazır. Alimin araşdırmalarından belə məlum olur ki, Azərbaycan ədəbiyyatında ilk mənzum roman müəllifi olan Nizami o dövrə qədər yayılmış olan süjetlərdən məharətlə faydalanmışdır.\nH.Araslı Nizaminin epik poema janrı quruluşunda etdiyi dəyişiklikləri də qeyd etmişdir. Məlumdur ki, XX əsrdə Avropa alimləri çox zaman bu məsələdə yanlış mövqe tuturdular. Belə ki, bəzən Nizaminin poeziyaya gətirdiyi orijinallıq inkar olunur, onun qiyməti lazımınca verilmir, fikir ayrılıqları mövcud idi. Məsələn, İ.Pitsiyə görə, “Nizamidə epos alınmır. …Onun qəlbi epik olmaqdan ziyadə lirik olmuşdur”. Başqa bir ingilis alimi Q.Auzliyə görə isə, “Nizami Şərqin ən böyük epik şairidir” [12, s.19]. Göründüyü kimi, Avropa şərqşünaslığında fikir ayrılığı özünü göstərirdi. Bundan əlavə, epik janr dedikdə, göstərilən mərhələdə Nizami şeiri ən çox Firdovsi poeziyası ilə müqayisə olunurdu.\nBelə bir zamanda Həmid Araslı Azərbaycan şairi Nizami Gəncəvi və özbək şairi Əlişir Nəvai, eləcə də Əmir Xosrov Dəhləvi, Məktəbi, Hatifi, Füzuli əsərlərinin müqayisəsi fonunda silsilə araşdırmaları ilə dünya nizamişünaslığına yeni töhfələr verdi. “Əlişir Nəvai” (“Ədəbiyyat” qəzeti, 30 yanvar, 1939, s.3–5), “Nəvai və Azərbaycan ədəbiyyatı” (“Revolyusiya və kultura” jurnalı,1940, №7, s.83–94), “Nizami və Nəvai” (“Ədəbiyyat”qəzeti, 6 sentyabr, 1940), “Şərqdə Leyli və Məcnun” əsərləri” (“Nizami” almanaxı, I kitab, Bakı, Azərnəşr, 1940, s.194–237), “Şərqdə “Leyli və Məcnun” teması (“Nizami” almanaxı, II kitab, Bakı, Azərnəşr, 1940, s.86–105), “Yeddi gözəl” və “Yeddi cam” əsərlərinin müqayisəsi (“Nizami” almanaxı, III kitab, Bakı, Azərnəşr, 1941, s.70–90), “Nizami müaqiblərindən Əssar Təbrizi” (“Ədəbiyyat” qəzeti, 1947, 12 mart), “Əlişir Nəvai yaradıcılığı” (Nəvai-500), “İnqilab və Mədəniyyət”,1948, №5, s.50–63), “Fərhad və Şirin”, Müqəddimə (Nəvai Ə. “Fərhad və Şirin”, Bakı, Azərnəşr, 1948, s.5–13) və sair işlərində Həmid Araslı Nizami Gəncəvinin Şərqdə epik janrın inkişafında oynadığı mühüm rolu göstərməyə çalışırdı.\nNizami və Nəvai əsərlərini mövzu və ideya, poetik məna və üslub baxımından müqayisə edən H.Araslı 1940-cı ildə yazdığı “Nizami və Nəvai” məqaləsində Nəvai “Xəmsə”sindən “Fərhad və Şirin” məsnəvisini müqayisəli təhlil edir, Nəvai əsərinin öz sələfindən fərqli xüsusiyyətlərini göstərir [13, s.3]. Alimin qənaətlərinə əsasən, Nizami “Xəmsə”sinin təsirilə, Nəvai öz ustadının poetik fikirlərindən ilhamlanmış, əsərlərindəki humanist ideyalarla Nizami sənətinə çox yaxınlaşmışdır.\nAlimin qənaətlərinə əsasən, Nizami “Xəmsə”sinin təsirilə Nəvai öz ustadının poetik fikirlərindən ilhamlanmış, əsərlərindəki humanist ideyalarla Nizami sənətinə çox yaxınlaşmışdır [8, s.4].\nH.Araslı öz tədqiqlərində Nizami və Nəvai əsərləri ilə yanaşı, eyni mövzularda əsərlər yazmış Əmir Xosrov Dəhləvi, Məktəbi, Cami və Hatifinin “Leyli və Məcnun” əsərlərinin məzmununa da diqqət yetirir və müqayisələr aparır [14, s.11; 1, s.104].\nH.Araslının Azərbaycan nizamişünaslığında xidmətlərindən biri də Nizami Gəncəvi əsərlərinin tərcümə və nəşri sahəsində olmuşdur. Bu sahədə görülən işlərdən “Nizami. Lirika” (Sətri tərcümə, tərtib, müqəddimə və şərhlər. H.Araslı, Bakı, 1940) kitabını göstərə bilərik.\n1940-cı ildə ilk dəfə işıq üzü görən bu “Lirika” kitabı sonrakı dövrlərdə, əsas baza həmin ilk tərcümələr olmaqla, “Azərnəşr” və “Gənclik” nəşriyyatları tərəfindən bir neçə dəfə çap olunmuşdur. Həmid Araslının sətri tərcümələri və redaktəsi əsasında yaranan bu ilk poetik tərcümələrdə Nizami şeirinin dərin, lakin sadə və gözəl ifadə olunan fəlsəfi mənaları, sənətkarlığı müəyyən dərəcədə ifadə olunub xalqa çatdırılmışdır. Bu kitab Nizami “Divanı”nı bütöv şəkildə əks etdirməsə də, görülmüş iş son dərəcə əhəmiyyətli idi. Kitabın müqəddiməsində H.Araslı haqlı olaraq yazır: “Oksford, Berlin, Qahirə və Hindistan kitabxanalarında “Nizami Divanı” adlanan əlyazmalar vardır. Lakin bu vaxta qədər bu əlyazmalar tədqiq olunub çap edilmədiyindən şairin qəzəlləri elm aləminə bütünlüklə tanına bilməmişdir” [15, s.5]. Qeyd edək ki, Nizami “Lirika”sının ilk poetik tərcüməçiləri – Ə.Vahid, C.Xəndan, M.Dilbazi, N.Rəfibəyli və O.Sarıvəlli kimi gözəl şairlərimiz olmuşlar.\nNizaminin ilk “Lirika” kitabına qəzəllərdən əlavə, şairin qəsidələrindən də nümunələr daxil edilmişdir. Nizami Gəncəvinin fəlsəfi dünyagörüşü, ictimai-xəlqi fikirləri, şəxsiyyəti, sənətkarlığı haqqında oxucuda kifayət qədər təsəvvür yaradan bu tərcümələr indiyədək öz əhəmiyyətini saxlamaqdadır.\nH.Araslının müstəsna xidmətlərindən biri də 1943-1944-cü illərdə nəşr olunmuş ikicildlik “Müxtəsər Azərbaycan ədəbiyyatı tarixi”nin 1-ci cildində yer alan “Nizami Gəncəvi” oçerkidir. Alim 1960-cı ildə nəşr olunan üçcildlik “Azərbaycan ədəbiyyatı tarixi” kitabında Nizami Gəncəvinin həyat və yaradıcılığını əhatə edən bu oçerki daha da genişləndirmiş, Nizami Gəncəvinin tərcümeyi-halı və ədəbi irsi haqqında müfəssəl məlumat vermişdir.\nAlim öz araşdırmalarını Azərbaycan nizamişünaslığının sonrakı mərhələlərində də yorulmadan davam etdirmiş, əsərlərini Bakıda və bir sıra xarici ölkələrdə nəşr etdirmişdir. Nizami Gəncəvi. “Sirlər xəzinəsi” (müqəddimə, Bakı, “Azərnəşr”, 1953, s.5–9), Nizami Gəncəvi. Qəzəllər (müqəddimə, Bakı, “Azərnəşr”, 1953, s.3–14), Nizami Gəncəvi. Poemalardan parçalar (müqəddimə, Bakı, “Uşaqgəncnəşr”, 1954, s.5–18), Nizami Gəncəvi. “Xosrov və Şirin” (müqəddimə, Bakı, Azəbaycan SSR EA nəşriyyatı, 1962, s.3–18), “Cami və Azərbaycan ədəbiyyatı” (Əbdürrəhman Caminin anadan olmasının 550 illiyi münasibətilə “Ədəbiyyat və incəsənət”, 1964, 12 dekabr), Nizami poeziya günləri qarşısında. (“Ədəbiyyat və incəsənət”, 1979, 20 may), Nizami Gəncəvi. “Xosrov və Şirin” (müqəddimə, Bakı, “Elm”, 1981, s.5–23), Nizami və Şərq ədəbiyyatı (Nizami Gəncəvinin anadan olmasının 840 illiyi münasibətilə Azərbaycan EA Xəbərləri, Ədəbiyyat, dil və incəsənət seriyası, 1981, №4, s.3–9), Ölməz məhəbbət dastanı. Nizami Gəncəvi. “Xosrov və Şirin” (müqəddimə, Bakı, “Yazıçı”, 1982, s.5–17) və başqa işlərində ölməz şairin həyatı, yaradıcılığı, sənətinin təsir dairəsi ətrafında elmi tədqiqatlar aparmışdır.\nH.Araslının Azərbaycan nizamişünaslığına verdiyi qiymətli töhfələri bir məqalədə əhatə etmək mümkün deyildir. O, ömrünün sonuna qədər öz amalları yolunda, Nizami Gəncəvinin həyatının, şəxsiyyət və yaradıcılığının mükəmməl araşdırılması uğrunda çalışdı. XX əsrin 80-ci illərində Türkiyə arxivlərində şairin vəqfinə dair xüsusi mülkiyyəti təsdiq edən sənədin tapılması ilə əlaqədar H.Araslı “Nizami vəqfi haqqında yeni sənəd” adlı məqaləsində məlumat verir, şairin həyatı haqqında o dövrə qədər mövcud bir çox dolaşıqlara son qoyaraq yazırdı: “Nizami öldükdən sonra qəbri ziyarətgaha çevrilmiş, onun öz kəndinin gəlirlərindən başqa bizə məlum olmayan hökmdarlar və ya bivaris ölən adamlar tərəfindən bu məqbərəyə vəqflər edilmişdir. XVI əsrdə bu məqbərə çox gəlirli vəqfi olan, gəlib-gedənlərə və yoxsullara hər gün yemək verən, müdərrisləri təmin edən bir xeyriyyə ocağı olmuşdur” .\nAkademik Həmid Araslı əsl elm fədaisi, dünyada tanınan nüfuzlu alim, öz doğma xalqının ədəbiyyat və mədəniyyətinin tükənməz bilicisi və təbliğatçısı idi. O, Azərbaycanın dahi klassiklərinin, o cümlədən Nizami Gəncəvi irsinin dünyada tanınmasına yorulmaq bilmədən bir ömür sərf etmişdi. Türk alimi Hüseyn Ayan onun Azərbaycan ədəbiyyatının tədqiq və təbliğində rolunu yüksək qiymətləndirərək belə yazmışdır: “Eğildiği ilmi mevzularda vardığı neticeleri, “kendine saklamayan” Hamid Araslı, milli ve milletlerarası kongre ve konferanslara götürüp ilim alemine sunmuştur” [17, s.39].


“Azercell” 1 İyun - Uşaqların Beynəlxalq Müdafiəsi Günü münasibətilə şəhid övladları üçün sosial layihə keçirib\n14:29 01-06-2021 | 1365\n“Azercell”in dəstəyi ilə 1 İyun - Uşaqların Beynəlxalq Müdafiəsi Günü münasibətilə “Kiçik Ürəklərdə Böyük Xatirələr” adlı sosial layihə çərçivəsində 300-dən çox şəhid övladının anası ilə birgə iştirakı ilə onlayn təlimlər keçirilib. 44 günlük Vətən müharibəsində torpaqların azadlığı uğrunda canından keçən cəsur hərbçilərin ailə üzvləri üçün art-terapiya yolu ilə psixoloji təlimlər təşkil olunub. “Arzular ağacı” təlimləri mərhələsində uşaqlara və onların valideynlərinə psixoloji yardım göstərilib. Peşəkar psixoloqlar onlara emosianal problemlərinin öhdəsindən gəlməyə kömək ediblər. “Azercell”in “GİD CSR Consulting” şirkəti ilə birgə əməkdaşlığı çərçivəsində baş tutan “Kiçik Ürəklərdə Böyük Xatirələr” layihəsinin növbəti mərhələsi kimi isə təlimlərdə qonaq qismində tanınmış şəxslərin iştirakı nəzərdə tutulub. Onlar öz uğur hekayələrini bölüşməklə, bu yolda üzləşdikləri çətinliklərin öhdəsindən necə gəldikləri barədə danışacaqlar.\nYeniAvropa xəbər verir ki,şirkətdən verilən məlumatda qeyd edilib ki, təlimlər zamanı böyük psixoloji stress keçirmiş uşaq və onların valideynlərinin emosional durumu üzə çıxarılıb, onların yaşadıqlarını sənət yolu ilə ifadə etməsinə imkan yaradılıb. Uşaqlar rəsm sənət növündən istifadə edərək hisslərini kağıza köçürüblər. Həm uşaqlar, həm də böyüklər üçün faydalı olan art-terapiya uşaqların daxili dünyasını açmağa, həm də gizli bacarıqlarını üzə çıxarmağa yardımçı olub.\nEyni zamanda, Azərbaycan Respublikası Nəqliyyat, Rabitə və Yüksək Texnologiyalar Nazirliyi tərəfindən 1 İyun - Uşaqların Beynəlxalq Müdafiəsi Günü münasibətilə keçirilən tədbir çərçivəsində də “Azercell” şirkəti Aprel döyüşləri şəhidlərinin və telekommunikasiya sahəsində çalışmış və II Qarabağ müharibəsində Vətən uğrunda həyatını qurban etmiş şəhidlərin övladlarını təbrik edib, hədiyyələr verib.


İsti çay konsentratını necə etmək olar | l-groop.com\nİsti çay konsentratını necə etmək olar\nBöyük bir ailə toplantısını planlaşdırırsınız? İsti bir içki təqdim etmək istəyirsiniz, amma həqiqətən isti olmağı bilmirsiniz? İsti çay konsentratı, ev sahibi dilemma üçün həll yoludur! Bu resept təxminən 25-30 çaydanı porsiya edir.\nBir kvartal suyu 100 dərəcəyə qədər qaynadın. 2/3 stəkan boş çaydanı konservləşdirilmiş bankaya çəkin. Keyfiyyətli, üzvi çay ən yaxşısıdır. Bəzi yumşaq təkliflər, Assam, Oolong və ya Lapsang Souchong olardı. Çoxu Lapsang'ın çox dumanlı olduğunu düşünür, ancaq bir zövq əldə etdikdən sonra onu sevəcəksiniz. Əslində, Winston Churchill və Julia Child da daxil olmaqla bir neçə məşhur insanın sevimli çayı idi!\nSu qaynadıqdan sonra çay bankasına tökün. Bu təxminən 5 dəqiqə dayanmasına icazə verin. Sonra qarışdırın və çay konsentratını başqa bir istiləşmə qabına tökün, belə ki, çay bişmir.\nXidmət etmək üçün bir çay stəkanına təxminən 2 xörək qaşığı çay konsentratı tökün və qaynar su ilə doldurun. Düz içmək və ya dadmaq üçün krem və şəkər əlavə edin.\nSoyuducuda saxlayın. Bu, ən azı bir həftə soyuducuda qalacaq, ancaq onu tərk etsəniz, turş olacaq. Böyük yığıncaqlar üçün nəzərdə tutulmuşdur, ancaq qalıqlarınız varsa onları soyudun və sonra bir stəkan çay için.\nSoyuqdan da həzz alın. Bunun dörddə biri də bir gallon soyuq çay edəcəkdir, əgər hamısını istifadə etməsəniz, soyuq çay hazırlayın və günün istisi hücum edərkən zövq alın!\nDikmə vaxtı yaxşı çayın açarıdır. Çayın çox uzun oturmasına imkan verməyin və ya bişirilir.\n8 oz qəhvə qabında 4-5 yemək qaşığı konsentrat istifadə edin.\nQaynar su tökdüyünüz bankaların istilik keçirməyən konservləşdirilmiş bankalar olduğundan əmin olun\nQaynar su yandıra bilər. Əmin olun ki, bunu gənc uşaqların əli çatmır.\nÇayı necə kafeinləşdirmək olarİsti çayı necə içmək olarBal Jar Çayı necə hazırlanırCənub şirin çayını necə etmək olarDaha çox ləzzətlə çay necə etmək olarTürk çayı necə hazırlanırÇaydan yaxşı bir fincan necə hazırlamaq olarArnold Palmeri necə etmək olarRooibos çayını necə hazırlamaq olar


SOS: Koronavirus və saxta spirtdən ölənlərin sayı eynidir\naccess_time04/04/2020 15:40 folder_openCəmiyyət\nBakının bir sıra apteklərində tibbi - etil adı altında satılan metil spirtindən zəhərlənmə nəticəsində daha iki nəfər ölüb. Bu günə qədər zəhərlənən 12 nəfərdən 7-si həyatını dəyişib. Bu barədə Azərbaycanın baş toksikoloqu Azər Maqsudov məlumat verib.\nDeməli, paytaxtda insanların həyatına son verən koronavirusa “rəqib” çıxdı- saxta spirt. İndi insanlar daha diqqətli olmalı, həm sağlamlıqlarının qayğısına qalmalı, həm də özlərini saxta spirt alverçilərindən qorumalıdırlar.\nSaxta spirt “terror”u ilə bağlı “Sherg.az”a fikirlərini bildirən həkim-allerqoloq Şahvələd Məmmədov spirti içməyin qadağan olduğunu deyib:\n“Kim deyir ki, spirt içmək üçündür? Nə etil, nə də metil spirtini daxilə qəbul etmək olmaz. Amma, əlbəttə, metil spirtinin tərkibi düzgün olmadığına görə, o, həyat üçün daha təhlükəlidir. Bəzən insanlar spirti su ilə qarışdırırlar ki, faizi azalsın. Spirtlə suyun qarışığının orqanizmə daha böyük zərbə vurduğunu bilmək lazımdır. İranda 100-dən artıq insan saxta spirtdən zəhərlənib. Bu, ciddi göstəricidir. Həyəcan siqnalı çalmaq lazımdır”.\nŞ. Məmmədovun sözlərinə görə, günah aptek işçilərində deyil: “Aptekçi nə etsin ki? Ona da dərmanlar hansısa şirkətdən və ya depodan gəlir. Ümumiyyətlə, dərmanların, tibbi vasitələrin keyfiyyətilə Səhiyyə Nazirliyinin Dərman bölməsinin Analizator şöbəsi məşğul olur. Bu, çox böyük məsuliyyət tələb edir. Məsələ dəqiq müəyyənləşməli və ciddi tədbirlər görülməlidir”.\nElə vətəndaşlar da var ki, dezinfeksiya məqsədilə spirtli içkidən istifadə edirlər. Onlar bununla virusdan uzaq qalacaqlarını düşünürlər. Həkimin fikri isə fərqlidir:\n“Spirtli içki insanın sinirlərini boşalda, psixoloji cəhətdən müsbət təsir edə bilər. Ancaq “spirtli içki infeksiyadan qoruyur” fikri kökündən səhvdir. Əksinə, nəticədə immunitet zəifləyir. Məsləhət görərdim ki, isti yeməklərə və isti çaya üstünlük verilsin. Bir də hər gün soda ilə isti suyu qarışdırıb içmək lazımdır. Çünki soda immun sisteminin pozulmasının qarşısını alır”.


23 May 2019 11:31 (UTC+04:00)\nYalnız 2012-ci ildən sonra kolleci bitirənlər ali məktəbə imtahansız qəbul olunacaqlar.\nTrend-in məlumatına görə, bunu Təhsil Nazirliyinin Aparat rəhbərinin müavini Yaqub Piriyev deyib.\nOnun sözlərinə görə, “Orta ixtisas təhsili müəssisələrinə bakalavrların, ali təhsil müəssisələrinin bakalavriat səviyyəsinə (əsas (baza ali) tibb təhsilinə) müvafiq ixtisaslar üzrə subbakalavrların qəbulu, habelə bakalavriatı (əsas (baza ali) tibb təhsilini) başa vurmayan şəxslərin orta ixtisas təhsili müəssisələrinə köçürülməsi Qaydaları”na əsasən, bakalavrlar ali təhsil pilləsi üzrə aldıqları ixtisasdan asılı olmayaraq, orta ixtisas təhsili müəssisələrinə ödənişli əsaslarla müsabiqədənkənar qəbul oluna biləcəklər. Eləcə də subbakalavrlar qəbul imtahanlarında iştirak etmədən ali təhsil müəssisələrinin bakalavriat səviyyəsinə qəbul olmaq imkanı əldə edəcəklər.\nY.Piriyev bu qaydaların 2019-2020-ci tədris ili üzrə tələbə qəbulu zamanı tətbiq ediləcəyini söyləyib.\nO bildirib ki, yeni qaydalara görə, subbakalavrlar ali təhsil müəssisələrinin bakalavriat səviyyəsinə qəbul olunarkən həmin təhsil müəssisələrində yalnız tədris dili orta ixtisas təhsili pilləsində təhsil aldıqları dilə uyğun ixtisasları seçmək hüququna malikdirlər. Müsabiqə zamanı subbakalavrın orta müvəffəqiyyət göstəricisi (ÜOMG) və təhsil haqqında sənədinə (attestata) üstünlük veriləcək.\nY.Piriyev əlavə edib ki, ali təhsil pilləsinin bakalavriat səviyyəsini normativ təhsil müddətindən sonrakı 15 il müddətində (həqiqi hərbi xidmət müddəti istisna olmaqla) başa vurmayan və ali təhsil müəssisəsindən xaric olunmuş şəxslər də təhsillərini orta ixtisas təhsili müəssisələrində davam etdirmək hüququna malikdirlər. Ali təhsilin bakalavriat səviyyəsini başa vurmayan şəxslərin orta ixtisas təhsili müəssisəsinə köçürülməsi onların qəbul olunduqları və köçürüldükləri ixtisasların yalnız eyni ixtisas qrupuna daxil olduğu halda aparılacaq.\nNazirlik rəsmisi “Beynəlxalq və respublika fənn olimpiadalarının, beynəlxalq müsabiqələrin və yarışların siyahısı və onların qaliblərinin ali təhsil müəssisələrinə müsabiqədənkənar qəbulu Qaydası”nın təsdiq edilməsi haqqında da danışılıb. Bildirilib ki, beynəlxalq və respublika fənn olimpiadalarının, beynəlxalq müsabiqələrin və yarışların qalibləri Dövlət İmtahan Mərkəzi tərəfindən keçirilən ali təhsil müəssisələrinə tələbə qəbulu üzrə müsabiqədə iştirak etmədən bakalavriat səviyyəsində təhsil almaq üçün ali təhsil müəssisəsinə müsabiqədənkənar yerləşdiriləcək.\nY.Priyev əlavə edib ki, beynəlxalq və respublika fənn olimpiadasının qalibinin tam orta təhsil səviyyəsini bitirdikdən sonrakı növbəti 2 tədris ili üçün, beynəlxalq müsabiqənin və ya yarışın qalibi isə tam orta təhsil səviyyəsini bitirməklə qalibiyyət əldə etdikdən sonrakı növbəti 5 tədris ili üçün ali təhsil müəssisəsinə tələbə qəbulunda yalnız bir dəfə müsabiqədənkənar qəbul olunmaq hüququ var.\nXatırladaq ki, bu qaydalar təhsil naziri Ceyhun Bayramovun rəhbərliyi ilə “Təhsil haqqında” qanuna dəyişikliklərin edilməsi üçün Təhsil Nazirliyi tərəfindən hazırlanan təkliflər paketi\nəsasında hazırlanlb. Bu təkliflər paketi əsasında qanuna 62 düzəliş edilib.\nUniversitetdə Sağlam təhsil - SABAH auditoriyası yaradılıb\nCəmiyyət 14 Noyabr 21:36\nGündəm 14 Noyabr 13:17\nCəmiyyət 13 Noyabr 16:30\nSumqayıtda yarımstansiyadan naqil oğurlamaq istəyən şəxsi cərəyan vurub öldürdü\nSumqayıtda bəzi küçə və prospektlər bağlanacaq\nXalq artistinin yaradıcılıq gecəsi keçirilib (FOTO)\nGüzəştli şərtlərlə səyyar gübrə satışı daha 10 rayonda keçiriləcək - SİYAHI\nDünya xəbərləri 19:16\nBeynəlxalq Muğam Mərkəzinin fəaliyyəti Gürcüstan televiziyasında (VİDEO)\nMədəniyyət Nazirliyində Özbəkistan nümayəndə heyəti ilə görüş keçirilib (FOTO)\nAzər Həsrət: Avropaya "siyasi mühacir" kimi "sığınıb" Azərbaycanda "demokratiya" davası döyənlər sadəcə ucuz alverçilərdir


Niyə rayonlardakı avtovağzallar bilet satışını həyata keçirmir? – GİLEY » BolgeXeber.Com - İnformasiya agentliyi ~ Bölgələrdən xəbəriniz olsun!\nBu hal bir neçə rayon avtovağzalında var. Rayona paytaxtdan bilet vasitəsilə gedən sərnişin geri dönüşdə rayon avtovağzalından bilet əldə etməkdə çətinlik çəkir. Daha doğrusu, bəzi avtovağzalların nə kassası, nə də bileti var.\nBu iddia ilə “Cümhuriyət” qəzetinə Vüsal Tağıbəyli müraciət edib. Onun sözlərinə görə, hər dəfə Bakıdan Göyçaya gedərkən onlayn formada bilet əldə edir.\nAmma geri dönüşdə min bir əziyyət çəkməli olur. Şikayətçi deyir ki, Göyçay rayon avtovağzalında bilet satışı həyata keçirilmir. Yaxud avtobus sürücüsü ilə hansısa sövdələşməyə girir ki, qanunsuz hallar baş verir:\n“Göyçaya gedərkən hər dəfə evdə oturduğum yerdə onlayn formada bilet alıram. Bakıdan Göyçaya gediş haqqı 6 manat 10 qəpikdir. Rayondan qayıdanda isə min cür əziyyət çəkirəm. Çünki sürücülər tanış-bilişlərinə yaxşı yerləri paylayırlar, bəxtəbəxt yer tapıram. Özü də 6 manat 10 qəpiklik yola 7 manat alırlar. Kimsə etiraz etsə ki, gələndə 6 manat 10 qəpiyə gəlib, sürücü ağzına gələni deyib sərnişini avtobusdan düşürür. Niyə bu məsələ kökündən həll olunmur? Niyə rayonlardakı avtovağzallar bilet satışını həyata keçirmir və ya heç olmaya biletlərin qanuni məbləğdə yığılmasına nəzarət olunmur?”\nQeyd edək ki, bu ildən başlayaraq bütün istiqamətlərə gediş, ancaq kassadan bilet satışı müqabilində baş tutur. Biletsiz sərnişinlər nəqliyyat vasitəsinə buraxılmır. Amma rayonların heç birində geri dönüş, yaxud başqa rayona gediş üçün bilet satılmır. Baxmayaraq ki, müasir avtovoğzallar tikilib, istifadəyə verilib. Amma bu avtovağzallar sadəcə, görüntü xarakteri daşıyır. Daha doğrusu, fəaliyyətlərini hansısa maraqlar çərçivəsində qurublar.\nŞikayətçi daha bir problemə toxunub. O deyib ki, Bakı Beynəlxalq Avtovağzal Kompleksindən onlayn bilet alan sərnişinlər incidilir:\n“Dəfələrlə üzləşdiyim problemdir. Hər dəfə onlayn şəkildə bilet alıram. Bu qayda çox sərfəli və rahatdır. Əlavə vaxtım getmir. Amma hər dəfə avtovoğzalda sürücülərlə çənə-boğaza çıxıb əsəbiləşirəm. Məsələn, Bakıdan Göyçaya onlayn vasitəsilə saat 12-yə bilet alıram. Adətən, 1 saat əvvəldən , yəni saat 11-də orada oluram. Buna baxmayaraq, sürücü yenə də deyinir ki, yerlər çoxdan dolub, niyə bilet alan sərnişinlər tez gəlmir ki, avtobus da tez yola düşsün. Bəzən sürücü bilet sahiblərinin ünvanına elə pis ifadələr işlədir ki, həmin adamlar o sözləri eşitsələr, bəlkə də orada qan düşər. Bu yaxınlarda saat 12 üçün bilet sifariş vermişdim. Səhər saat 10-un yarısı olardı, evdə hazırlaşırdım. Birdən mobil nömrəmə zəng gəldi ki, avtovoğzala gələ bilərəmmi? Dedim, avtobus 12-də gedir, biletim həmin vaxtadır. Bildirdilər ki, yerlər dolub, sadəcə, iki onlayn bilet sahibi də gəlsə, avtobusu yola salardıq. Təbii ki, mən getdim. Amma digər onlayn bilet sahibi gəlməmişdi. Onun ünvanına sürücünün nələr dediyini bir Allah bilir. Anlamıram, avtovoğzaldan saat 12-də yola düşməli olan avtobus niyə saat 9-10-da platformaya buraxılır ki, onlar da 2-3 saat gözləyib səbirsizləşir və sərnişinləri təhqir edirlər. Mən saat 12 üçün bilet aldığım halda, niyə mənə zəng vurulur? Onlayn bilet alan adamın işi-gücü ola bilər, o səbəbdən də saat 12 onun üçün münasibdir deyə, bilet vaxtını ona görə seçir. Tutaq ki, kassa mənə zəng vurub 2 saat əvvəl avtobusun yola düşəcəyini deyirsə və mən də həmin vaxt işdə, yaxud başqa bir vacib yerdə olaramsa, nə etməliyəm?”\nNəqliyyat, Rabitə və Yüksək Texnologiyalar Nazirliyinə məxsus Dövlət Avtomobil Nəqliyyatı Xidmətinin (DANX) mətbuat katibi Nuridə Allahyarova “Cümhuriyət” qəzetinin rayon avtovağzallarından bilet satışının həyata keçirilməməsi ilə bağlı sorğusuna belə cavab verib:\n“Hazırda respublikada Bakı Beynəlxalq Avtovağzal Kompleksi (BBAK) də daxil 58 avtovağzal və avtostansiya kompelksi fəaliyyət göstərir. Həmin avtovağzallarda tərəfimizdən mütəmadi monitorinqlər təşkil edilir. Hər hansı qanunsuz bilet satışı, süni qiymət artımına rast gəlinərsə, qarşısının alınması üçün müvafiq tədbirlər görülür. Təkcə bir faktı qeyd edim ki, ötən ilin analoji dövrü ilini bu illə müqayisə etsək, kassadan kənar bilet satışı 74 faizə qədər azalıb. Bəzi avtovağzallarda sürücülər əvvəldən kassalara yaxınlaşıb müəyyən miqdarda bileti əldə edirlər, həmin bileti də sərnişinə sövdələşmə yolu ilə qismən baha qiymətə satırlar. Bu kimi halların idarə olunmasında sərnişin də dəstək olmalıdır. İctimai iştirakçılıq vacibdir. Tələb olmasa, həmin tələbə uyğun qayda pozuntusu da minimuma enər. Təəssüf ki, biz sürücülərin sıravi sərnişin qismində kassadan hansı miqdarda bilet almasına limit müəyyən edə bilmirik. Belə bir qayda mövcud deyil. Ancaq bu kimi hallarda mümkün qədər Dövlət Avtomobil Nəqliyyatı Xidmətinin 012 566 52 58 nömrəli qaynar xəttinə anında məlumat verilərsə, qayda pozuntusu daha tez aşkarlanaraq aradan qaldırılar” deyə, Nuridə Allahyarova əlavə edib.\nMəlumat üçün bir daha vurğulayaq ki, rayon avtovağzallarında kassa xidməti fəaliyyət göstərmir. Dövlət Avtomobil Nəqliyyatı Xidməti həmin avtovağzallarda kassaların olduğunu vurğulayır. Amma sərnişinlərin iddiasına görə, bu günə qədər kassa xidmətini nə müşahidə ediblər, nə də hər hansı bilet satışına rast gəliblər. Ümid edək ki, cavabdeh qurumlar bu məsələnin tam təfərrüatlı araşdırmasına maraq göstərməyə cəhd edəcəklər.\nBakı Beynəlxalq Avtovağzal Kompleksindən onlayn bilet alan sərnişinlərin incidilməsi məsələsinə gəlincə, qurumun mətbuat katibi Pərvin Məmmədova belə bir halın mümkünsüzlüyünü bildirib. O deyib ki, onlayn bilet alan sərnişinlərə Bakı Beynəlxalq Avtovağzal Kompleksindən zəng edilməsi mümkün deyil:\n“Bizdə vətəndaşa zəng etmək kimi bir xidmət yoxdur. Birinci dəfədir ki, bizə belə bir müraciət daxil olur. Mümkün deyil ki, sərnişinə zəng edilsin və tələsdirilsin. Bu həm də sürücünün də marağında deyil. Çünki onsuz da onlayn bilet alan adam büdcəyə pul köçürüb. O, vaxtında, yaxud vaxtından əvvəl də getsə, pul büdcədədir. Sürücünün də bu məsələdə sərnişin cəlb edə bilmək kimi bir niyyəti ola bilməz. Yaxşı olardı ki, həmin sərnişinə gələn əlaqə nömrəsi bizə təqdim olunsun ki, araşdıra bilək. Başqa formada bunu araşdırmaq mümkün deyil. Yaxud növbəti belə bir hal yaşansa, nömrə saxlanılsın ki, biz araşdıra bilək”.\nOnu da bildirək ki, iddiaçı ona zəng gələn əlaqə nömrəsini yaddaşda saxlamadığından bu məsələ də açıq qalır.\nBölmə: Gündəm | 29 iyun 2019 13:18 | Baxış sayı: 131


“Bəşəriyyətin hər zamankından daha çox sülhə, dini və milli tolerantlığa ehtiyacı var” – BAMF bəyanat yayıb\n29 Mart 2016 - 11:28\n“Bəşəriyyətin hər zamankından daha çox sülhə, dini və milli tolerantlığa ehtiyacı var” –BAMF bəyanat yayıb\nBeynəlxalq Avrasiya Mətbuat Fondu dünyanın müxtəlif ölkələrində baş verən terror hücumlarıyla bağlı narahatlığını ifadə edən bəyanat yayıb.\nBəyanatda deyilir: “Sülhün bərqərar olmasının, davamlı inkişafın dəstəklənməsinin, ekoloji problemlərin həllinin olduqca aktual olduğu dövrdə, dünyamızı və insanlığı sarsıdan terror hadisələrini üzüntü ilə qarşılayırıq. Bəşəriyyətin bu gün hər zamankından daha çox sülhə, barışa, dini və milli tolerantlığa ehtiyacı var.\nDini və mili ayrıseçkilikdən istifadə edən terror qrupları insanlar arasında vahimə, qorxu yaratmaqla sivilizasiyalar və mədəniyyətlər arası qarşılıqlı inamı pozmaq və bununla da öz çirkin cinayətlərini həyata keçirməkdə israrlıdırlar. İslam dininin pərdəsi altında fəaliyyət göstərən qatı irticaçı qrupların islamı gözdən salmaq, müsəlman dünyasının cari ağır vəziyyətində onu qınaq obyektinə çevirmək istiqamətində səyləri islam dünyasına, mənəviyyatına və ümumuyyətlə insanlığa ziddir”.\nBəyanatda qeyd edilib ki, Ankarada, İstanbulda, Brüsseldə və Lahorda ardıcıl baş verən terror hadisələri insanlığa qarşı bəşəri nihilizmin yaratdığı acı faciələrdir: “Terror nəticəsində həlak olanların ailələrinə dərin hüznlə baş sağlığı veririk”.


Günü-gündən arıqlayırsızsa - Səbəbi bu ola bilər - Sağlam həyat - FİNS.AZ TİBB\nGünü-gündən arıqlayırsızsa - Səbəbi bu ola bilər\nƏslində, həkimlər insanın kökəlməsindən çox, arıqlamasından qorxurlar. Düzdür, köklük özü də xəstəlikdir. Amma qəfil arıqlamaq qədər qorxulu ola bilməz. Söhbət heç bir pəhriz, idman, tablet, fiziki aktivlik və qida rejimi olmadan qısa müddətdə qəfil kilo verməkdən gedir. Orqanizmdə baş verən bu dəyişiklik əsəb sistemindən tutmuş onkoloji xəstəliyə kimi işarə ola bilər.\nOna görə arıqlamağınıza görə sevinməkdən öncə niyə arıqladığınızın səbəbini araşdırın. Medicina.az qəfil arıqlamağın səhhətlə bağlı səbəblərini təqdim edir.\nPsixi pozuntular, stress, depressiya\nİlk növbədə sinir anoreksiyası başlaya bilir, insanın bədəni, obrazı dəyişir, insan qidadan könüllü imtina edir, getdikcə bədən forması özünün xoşuna gəlir və kökəlməkdən qorxaraq yemir.\nXroniki depressiya dərinləşdikcə, insanın hər şeyə, həmçinin yeməyə marağı itir, bu da güclü arıqlamağa səbəb olur. Iştahdan ümumiyyətlə kəsilmək, depressiyanın birinci əlamətidir. Çox vaxt əsəbi və nevroz adamlar əksinə yeməyə meyilli olur, amma bununla belə kökəlmirlər. Bu da əsəbə bağlı arıqlama kimi qəbul olunur.\nÇox adamlarda çəkinin qəfil azalması şizofreniyanın ilkin əlamətidir. Pasiyentin dad və qoxu bilməsi dəyişir, özünə yemək hazırlamaq və yemək yeməyə belə tənbəllik edir.\nSinir, əsəb mənşəli ekstremal arıqlamada psixiatr köməyi və müalicə lazımdır.\nQalxanabənzər vəzin normadan artıq aktivliyi, relsdən çıxması, hormonal pozğunluq və maddələr mübadiləsinin sürətləndirilməsi baş verir. Orqanizm daha çox enerji sərf edir, qida ilə aldığı enerji tükənir, yetmir. Ona görə idman və pəhrizsiz sürətlə arıqlayır. Hipertireozda bəzi xəstələr əksinə kökəlir. Bu xəstəlikdə çəki itkisinin qarşısını almaq və əvvəlkiyə çəkiyə qayıtmaq üçün hormonal balansı normallaşdıran dərmanlar qəbul etməlidir.\nBağırsaqların iltihabi xəstəlikləri\nKron xəstəliyi və xoralı kolitdə müntəzəm olaraq diareya baş verdiyindən yeməyə qarşı ikrah və qorxu hissi yaranır. Üstəlik bağırsaqlar qidadan faydalı maddələri sovura bilmir. Bu da arıqlamağa səbəb olur.\nBağırsaq problemləri olan insanlara az-az, tez-tez yemək məsləhətdir. Balanslaşdırılmış qidalanmaya keçməli, çox maye qəbul etməli, vitamin, minerallar qəbul olunmalıdır.\nVə ən təhlükəlisi – XƏRÇƏNG təhlükəsi\nTəəssüf ki, səbəbsiz çəki itirmək və hədsiz arıqlamaq və ətrafdakıların sizi tanımaması 40% hallarda xərçəng ilə əlaqəli olur. Xüsusən də xərçəngin son mərhələsində pasiyent çox arıqlayır, hətta kaxeksiya baş verir, yəni insan nəinki piy, həmçinin əzələ kütləsini itirir. Xəstənin iştahı da itir, ürəkbulanma, qusma, qəbizlik, ağrılar, yeməyin dadını itirmək, çeynəmək və udmaq problemi də buna qoşulur.\nƏgər diaqnoz təsdiqlənərsə, xəstənin çəki alması mütləqdir, çünki müalicə və kimyaterapiya xəstədən güc, əzələ tələb edir.\nQİÇS-ə yoluxmuş insan zamanla arıqlayacaq, çünki qidalı maddələr lazımi qədər orqanizmə daxil olmur. Belə xəstələrdə qida çeynənməsi ağızda ağrı verir, damaq və ağız boşluğunda yaralar əmələ gəlir. Bu simptomlar insanın immunitetinin kəskin zəifləməsi ilə əlaqədardır. Bu xəstələr daha çox zülal qəbul etməlidirlər.\nƏlbəttə ki, diabet, çeliakiya, vərəm kimi xəstəliklər də çəki itirməyə səbəb olur. Bu xəstəlikləri diaqnostika etmək elə də çətin deyil.\nOdur ki, sürətlə arıqladığınızda sevinməklə yanaşı işinizi möhkəm tutub, həkimdə müayinə olmağınızda fayda vardır.\nDiş qırılıb, kökü qalıbsa onu hansı hallarda çəkmək olmaz?- İmplantoloq Emil İmanov\nXroniki böyrək çatışmazlığı-böyrək köçürülməsi - Dr. Tariyel Nadirov\nBağırsaq düyünlənməsinin əlamətləri - Op.Dr.Agil Abilov\nİnsanları cana yığan köp - Oxucuların xahişi ilə xüsusi reseptlər\nƏməliyyatsız varikozun müalicəsi - Dr.Ismayil Esgerov\nKeçibuynuzu bəhməzini qatıqla qarışdırıb yeyin – Faydaları inanılmazdır\nXərçəngin 2 əsas səbəbi\nNizamlı olaraq diş həkiminə gedin - İmplantoloq Emil İmanov\nHonkonqda 4,6 mlrd. dollarlıq və 4,5 km-lik yeraltı tunel açılıb – VİDEO\nYaponiya Kuril adalarının bir hissəsini almağa razılaşıb\nBu gün Strasburqda AŞPA-nın qış sessiyası işə başlayır\nÇin əhalisinin sayı 1 milyard 395 milyon nəfərə çatıb\nİlin ilk Ay tutulması başlayıb – VİDEO


24 Sentyabr 17:57 tarixinə kimi ödənilib\nBaxış sayı: 46791\nElanın kodu: 195979\nMasazır qəsəbəsi, Yeni Bakı yaşayış kompleksində QAZLI VƏ KUPÇALI 9 mərtəbəli binanın 2-ci mərtəbəsində ümumi yaşayış sahəsi 63.2 kv/metr olan 2 otaqlı mənzil satılır. 3552. Binada qaz, su, işıq daimidir, lift işləkdir. Binanın abadlaşdırılmış geniş həyəti, 24 saat müşahidə və mühafizə xidməti, daimi təmizlənən ərazisi, yeraltı qarajı var. Məktəb, uşaq bağçası, marketler, idman kompleksləri, kurslar, avtobus dayanacağı və s. binaya çox yaxın məsafədədir.\nElanın tarixi: 25.08.2020\n1 otaqlı 41 m² 5/8 mərtəbə\nSon bir həftə : 2385 elan


Aprel döyüşlərinin ikinci ildönümü zəfər yürüşü ilə qeyd edilib - Report.az\nNEFT $ 64.25\nAprel döyüşlərinin ikinci ildönümü zəfər yürüşü ilə qeyd edilib\n5 Aprel, 2018 16:12\nBakı. 5 aprel. REPORT.AZ/ Müdafiə Nazirliyi və Füzuli Rayon İcra Hakimiyyətinin birgə təşkilatçılığı ilə Azərbaycan ordusunun 2016-cı ilin aprel döyüşlərində qazandığı qələbənin ikinci ildönümü münasibətilə Horadiz şəhərində zəfər yürüşü keçirilib.\nNazirliyin Mətbuat xidmətindən "Report"a verilən məlumata görə, Milli Məclis sədrinin müavini Bahar Muradova, Füzuli Rayon İcra Hakimiyyətinin başçısı Alı Alıyev və Müdafiə Nazirliyinin zabitləri əvvəlcə 2016-cı ilin aprel ayında Azərbaycan ordusunun işğaldan azad etdiyi Lələtəpə yüksəkliyinə gedərək burada xidmət edən əsgər və zabitlərlə görüşüblər.\nMüdafiə Nazirliyinin zabiti, əməkdar incəsənət xadimi, Prezidentin fərdi təqaüdçüsü Abdulla Qurbaninin aparıcılığı ilə keçirilən tədbirdə Azərbaycan ordusunun qüdrətindən, hərbçilərimizin döyüşlərdə göstərdikləri qəhrəmanlıqlardan, xalqla ordunun monolit birliyindən bəhs olunub.\nTədbirdə çıxış edən Füzuli Rayon İcra Hakimiyyətinin başçısı Alı Alıyev vurğulayıb ki, 2016-cı ilin aprel döyüşləri Azərbaycan ordusunun yazdığı şanlı tarixdir. Bu döyüşlərdə ordumuz öz gücünü bir daha göstərdi, qələbə çalmaq əzmini sübut etdi.\nMilli Məclis sədrinin müavini Bahar Muradova 2016-cı ilin aprel ayında düşmən üzərində qazanılan qələbənin əhəmiyyətindən danışıb.\nQeyd edib ki, Qarabağ müharibəsində dönüş Horadiz istiqamətində başlanıb. İlk dəfə 1994-cü ildə ulu öndər Heydər Əliyevin rəhbərliyi ilə Füzuli istiqamətində 22 yaşayış məntəqəsi işğaldan azad edilib. 2016-cı ilin aprel döyüşləri zamanı isə Azərbaycan ordusu işğal altındakı digər torpaqlarımızın da azad olunacağına inam təlqin edən növbəti qələbə qazandı.\n“Lələtəpə müqəddəs zirvədir. Ona görə ki, Azərbaycan torpağıdır. Azərbaycan oğulları bu yüksəkliyi öz qanları bahasına azad ediblər. Bu torpaq uğrunda canından keçən, şəhid olan, fədakarlıq göstərən Azərbaycan oğulları heç zaman unudulmayacaq. Onların Lələtəpədə ucaltdıqları üçrəngli bayrağımız hazırda işğal altında olan bütün yaşayış məntəqələrində dalğalanacaq”, – deyə Bahar Muradova düşmən üzərində qəti qələbəyə inamını ifadə edib.\nHərbi hissənin zabiti Elşad Əbilov deyib ki, Azərbaycan ordusu 2016-cı ilin aprel zəfəri ilə ərazilərin işğalı ilə barışmayacağını bütün dünyaya bir daha nümayiş etdirdi. Azərbaycan Silahlı Qüvvələri yeni zəfər yürüşünə, işğal altındakı bütün torpaqlarımızı azad etməyə hazırdır və buna qadirdir.\nLələtəpə yüksəkliyi uğrunda döyüşlərdə şəhid olmuş Nicat İsgəndərovun atası Bəhruz İsgəndərov Azərbaycan ordusunda xidmət edən qəhrəman oğullarımızla fəxr etdiyini bildirərək, onlara düşmən üzərində növbəti qələbələr arzulayıb.\nHəzi Aslanov adına Mərkəzi Zabitlər Evinin yaradıcı kollektivinin ifasında təqdim edilən hərbi vətənpərvərlik mövzusunda mahnılar və rəqslər iştirakçılarda nikbin duyğular yaradıb.\nВторую годовщину апрельских боев отметили победным шествием\nSecond anniversary of April battles marked with march of victory


Daha bir Milli Qəhrəman haqqında sənədli film - XALQQAZETI.COM\n2020-ci il bizim üçün təkcə 44 günlük müharibədə qazandığımız şanlı Qələbə ilə yadda qalmadı. Həmin il, eyni zamanda, ordu quruculuğunda, şəhid ailələrinin, Qarabağ əlillərinin, qaçqın və köçkünlərin problemlərinin həllində, eləcə də, canını Vətən yolunda fəda etmiş soydaşlarımızın xatirəsinin əbədiləşdirilməsində kifayət qədər uğurlu layihələr reallaşdırılmışdır.\nAzərbaycanın Milli Qəhrəmanı, Birinci Qarabağ müharibəsinin şəhidi Fərhad Qəmbər oğlu Hümbətov haqqında çəkilmiş “Vətənin sipəri, mərdin təpəri” adlı qısametrajlı sənədli film də belə layihələrdəndir. Filmin ssenari müəllifi, milli qəhrəmanlarımız və şəhidlərimiz haqqında çoxsaylı sənədli filmlərin ərsəyə gəlməsi üçün uzun illər, yorulmadan çalışan Əməkdar mədəniyyət işçisi, yazıçı-publisist Rəfiqə Məsud bu ekran əsəri haqqında danışarkən, öncə mərhum Xalq yazıçısı İsmayıl Şıxlının bir deyimini yada saldı: “Biz gərək xalqın gözəl övladları ilə bağlı xatirələrimizi qəbirə aparmayaq, onları yeni nəslə çatdıra bilək”.\nRəfiqə xanım bildirdi ki, “Salnaməfilm” studiyasında ərsəyə gələn bu film (rejissor Elşən Zeynallı, operator Rüfət Süleymanovdur) ermənilər tərəfindən öz ata-baba yurdundan didərgin salınmış bir nəslin nümayəndəsi, 20 Yanvar qırğını zamanı möcüzə nəticəsində ölümdən qurtarmış, Birinci Qarabağ müharibəsinin ən ağır döyüşlərində iştirak edərək 24 yaşında şəhid olmuş bir gənc haqındadır.\nHaqqında film çəkilən Fərhad Hümbətov 1968-ci il sentyabrın 10-da Qərbi Azərbaycanın Qarakilsə (Quqark) rayonunun Arçut kəndində anadan olmuşdur. 1983-cü ildə burada orta məktəbin səkkizinci sinfini bitirmiş və Komanlı (Spitak) rayonundakı texniki-peşə məktəbində sürücü-mexanik peşəsinə yiyələnmişdir. Hərbi xidməti əvvəlcə Çitada, sonra isə Monqolustanda keçirən Fərhad 1988-ci ildə İrkutsk şəhərində ordudan tərxis olunmuşdur.\nO zaman Hümbətovun valideynləri də digər azərbaycanlılar kimi tez-tez erməni təcavüzünə məruz qalır, təhlükə içərisində yaşayırdılar. O, bütün çətinliklərə baxmayaraq, doğma kəndinə qayıdır, ailəsini Bakıya köçürür. Bakıdakı Məişət Xidməti İdarəsində sürücü kimi əmək fəaliyyətinə başlayır.\nAmma Bakıda da onları erməni kabusu sakit buraxmır. Şahidlər danışırlar ki, Fərhad 1990-cı il 20 Yanvar faciəsi zamanı təsadüf nəticəsində sağ qalmışdır. Həmin gecə ağır texnika ilə şəhərə daxil olan Sovet qoşun hissələri heç kimə aman vermədən qarşısına çıxan hər şeyi əzib keçirdi. Fərhad bir az da ləngisəydi, tankın altında qalacaqdı. Bu məqamı heç zaman unutmayan Fərhad həmin qorxunc hadisədən sonra bir tankçı kimi Vətənin keşiyində durmağı qarşısına məqsəd qoyur və 1991-ci ilin oktyabr ayında – Azərbaycanın öz dövlət müstəqilliyini elan etdiyi günlərdə cəbhəyə gedir. Könüllülərdən ibarət Şıx batalyonunun sıralarında döyüşə atılaraq, bir neçə kəndin azad olunmasında böyük şücaət göstərir.\nFilmdə göstərildiyi kimi, Fərhadın döyüş yolu çox çətin olmuşdur. O, 1992-ci ilin martında Şuşa, Kosalar, Xankəndi istiqamətlərində uğurlu döyüş yolu keçmiş və düşmənin 5 postunu dağıtmışdır. Fərhad 1992-ci il aprelin 3-də Xankəndi yaxınlığında sayca üstün olan erməni silahlıları ilə döyüşə girmiş, yaralıları xilas edə bilsə də, özü qəhrəmancasına həlak olmuşdur.\nFilmin ssenarisindən də göründüyü kimi, Azərbaycan Respublikası Prezidentinin 7 iyun 1992-ci il tarixli 833 saylı fərmanı ilə Hümbətov Fərhad Qənbər oğluna “Azərbaycanın Milli Qəhrəmanı” fəxri adı verilmişdir. Milli Qəhrəmanımız Bakıdakı Şəhidlər xiyabanında uyuyur. Binəqədi rayonunda isə qəhrəmanımızın adına park salınmış, büstü qoyulmuşdur.\nRəfiqə Məsud əlavə edir: -- Belə bir deyim var: “Ölümsüzlüyə, əbədiyyətə qovuşanların yolu haqq qapısından başlayır. Bu yol, tarixin qan yaddaşında yaşayan qeyrət, amal, şəhidlik yoludur”.\nVətənin azadlığı uğrunda varlığını fəda edib Tanrı dərgahına ucalan ər oğullar, qoy bu gün ruhunuz şad olsun! Çünki bizim əsgərlərimiz erməni ordusunu darmadağın edib, bizim dövlətimiz Ermənistan dövlətini təslim aktı imzalamağa məcbur edib, bizim oğullarımız işğal altındakı torpaqlarımıza sancılmış qanlı erməni bayraqlarınının hamısını rədd edərək, bütün zirvələrdə Azərbaycan Bayrağını ucaldıblar. Biz şanlı Qələbə qazanmışıq!\nBu gün təkcə Fərhad Hümbətovun deyil, bütün şəhidlərimizin ruhu şaddır. Onların əzizləri artıq gördülər və inandılar ki, qisas qiyamətə qalmadı. Çünki, Qarabağ Azərbaycandır!\n11 Aprel 2021 02:17 - MƏDƏNİYYƏT


USD 1,7000 0,00% EUR 1,9860 -0,61%\nGBP 2,1961 -0,65% RUB 0,0216 +0,46%\nİzmirdə yaralananların sayı 804 nəfərə çatdı, 24 nəfər həlak oldu (YENİLƏNDİ)\nƏrdoğan: "Bütün imkanlar səfərbər olunub"\nGünün ULDUZ FALI: Tanışlardan biri ilə dil tapmaq çətinləşəcək\nEkstremist qruplaşmanın rəhbəri Qarabağa DÖYÜŞƏ GETDİ\nDüşmənin QORXULU YUXUSU: Türk PUA-larını dənizdə onlar əvəzləyəcək - VİDEO\n29 Sentyabr 2020 01:13\n1 875 Baxış\nQoç - işgüzar fəaliyyətlə bağlı, habelə əmlak və maliyyə məsələlərini yaxşı bələd olmadığınız insanla müzakirə etməyin. Günün ikinci yarısında dedi-qodu və şayiələrə əsla əhəmiyyət verməyin. Heç bir halda yalan məlumatın yayılmasında iştirak etməyin. Hər hansı addımı gizlətməyə çalışsanız da, bu olay az sonra faş olacaq.\nBuğa - uğurlar kiçik, amma asan əldə ediləndir. İzafi səylərə heç bir ehtiyac yoxdur. Rəğbət bəslədiyiniz, laqeyd qalmadığınız insanlarla təmaslar üçün əlverişli gündür. Dəyər verdiyiniz insanın marağını cəlb edə bilərsiniz.\nƏkizlər - pul xərcləməyə tələsməyin. Alış-verişdə bədxərclik etməyin. Adi və rutin işlərlə məşğul olmaq sizi yormayacaq. Gərəksiz əşyalar və hisslərdən qurtulun. Bədbinlik, komplekslər və yanlış düşüncələrlə vidalaşın. Bütün bunlar sizin irəliyə doğru hərəkətinizə mane olur.\nXərçəng - mühüm məsələlərin müzakirəsi və həlli üçün əlverişli gündür. Bəyənmədiyiniz, xoşlamadığınız insanlarla ünsiyyətdən belə, xeyir əldə edə bilərsiniz. Az sonra karınıza gələcək, yaxşı gəlir əldə etməyə imkan verəcək informasiya əldə edə bilərsiniz.\nŞir - belədə problemlərin sayı sürətlə arta bilər. Alış-verişdə bədxərclik etməyin. Maliyyə məsələlərində sayıq olun. İşgüzar danışıqlar və səfər pis nəticə verməyəcək.\nQız - insanların gur olduqları tədbirlərə qatılmayın. İctimai tədbir və ya siyasi aksiyada iştirakı ertələyin. Günün ikinci yarısında adi vaxtlarla müqayisədə daha çox risk etməyin.\nTərəzi - çox mürəkkəb gündür. Ciddi problemləri çözmək istəyirsinizsə, soyuqqanlı davranın. Hansısa məsələdə sizinlə razılaşmayan insanı dinləməklə yanaşı, onun dediklərini anlamağa və təhlil etməyə can atın.\nƏqrəb - Hirsli, aqressiv olmayın. Günün ikinci yarısında yaxın ətrafınızdakı insanları idarə etməyə çalışmayın. Hər addımbaşı liderlik məziyyətlərinizi nümayiş etdirməyə çalışmayın. Axşam saatlarında normal istirahət edin, dincəlin.\nOxatan - qarışıq, laübəli gündür. Yaxınlarınızla münasibətlərdə ciddi problemlər yarana bilər. Mənasız məsələyə görə mübahisə, qarşıdurma istisna deyil. Çətin olsa da, təmkinli və soyuqqanlı olun. Emosiyaların sağlam məntiqi üstələməsinə imkan verməyin.\nOğlaq - yaxınlarınızın rifahını düşünün. Təhlükə və ya əndişəyə qapılmayın, sinirlənməyin. Axşam saatlarında dəyər verdiyiniz insanla bağlı yaxşı xəbər və ya xoş sürprizlə qarşılaşacaqsınız.\nDolça - yeni iş və ya layihə üçün əlverişli zamandır. İşlərinizdə irəliləyişlərə nail olmaq üçün münasib zamandır. Yaşamınızda yeniliklər istisna deyil. Zərərli vərdişlərdən biri ilə vidalaşın. Günün ikinci yarısında yeni layihəyə başlamaq olar.\nBalıqlar - təkbaşına, müstəqil şəkildə çalışın. Əsəbləşməyin, hisslərinizi tarıma çəkməyin. Bədbinliyə qatılmayın, ruhdan düşməyin. Mənəvi tarazlığa nail olmağın yollarını arayın. Əhvalınız yalnız sizdən asılıdır. / Milli.Az\n30 Oktyabr 01:13\nGünün ULDUZ FALI: Romantik təmaslar harmonik olacaq\n29 Oktyabr 01:49\nRonaldu koronavirusdan sağaldı\n30 Oktyabr 21:54\nOrdumuz dəqiq zərbələrlə düşməni MƏHV ETDİ - VİDEO\n30 Oktyabr 19:51\n30 Oktyabr 22:48\n30 Oktyabr 18:22\nMəğlub olan Paşinyan adventistləri döyüşməyə məcbur edir\n30 Oktyabr 19:11\nFransada ermənilərin təqibinə məruz qalsam da... - Parlamentin fəxri üzvü\n30 Oktyabr 18:58\nQələbə xəbərini verərkən ağlayan aparıcı əzizini itirdi - FOTO\n30 Oktyabr 08:58\nSON DƏQİQƏ: hücuma keçən düşmən darmadağın olunub, geri çəkildi - Arustamyan MƏHV EDİLDİ - VİDEO\n30 Oktyabr 09:57\n30 Oktyabr 08:22


Şəbəkə trafikinin modelləşdirilməsi metodları tədqiq olunur - Xəbərlər - IKT\n4845 sa sa sa\nŞəbəkə trafikinin modelləşdirilməsi metodları tədqiq olunur 16.03.2017 11:10 / Konfranslar, İclaslar\nAMEA İnformasiya Texnologiyaları İnstitutunun 2 saylı şöbəsinin “Şəbəkə trafikinin modelləşdirilməsi metodları” mövzusuna həsr olunmuş növbəti elmi seminarı keçirildi. Məruzəni təqdim edən institutun baş elmi işçisi, texnika üzrə fəlsəfə doktoru, dosent Ramiz Şıxəliyev mövzunun aktuallığını önə çəkərək müasir kompüter şəbəkələrinin etibarlığı və əlyetərliyini təmin etmək üçün onların fəaliyyətinin effektivliyinin dəqiq qiymətləndirilməsinin çox vacib olduğunu bildirdi. Şəbəkə trafikinin modelləşdirilməsinin kompüter şəbəkələrinin məhsuldarlığının idarə edilməsi və şəbəkə xidmətlərinin istifadəçilərin tələblərinə uyğun olaraq, etibarlı şəkildə yüksək keyfiyyətinin təmin edilməsi üçün zəruri olduğunu vurğuladı.\nBütün növ şəbəkə trafiklərinin xarakteristikalarının analizi üçün vahid effektiv şəbəkə trafiki modeli olmadığını qeyd edən R.Şıxəliyev seminar iştirakçılarını şəbəkə trafikinin müxtəlif modelləri ilə tanış etdi. Hər bir model barədə ətraflı məlumat verərək şəbəkə trafiki modellərinin üstün və çatışmayan cəhətlərini də diqqətə çatdırdı. Şəbəkənin növü və analiz edilən trafikin xarakteristikalarının şəbəkə trafiki modelinin seçilməsinə təsir göstərdiyini qeyd etdi.\nMəruzəçi bildirdi ki, istifadə edilən model faktiki şəbəkə trafikinin xarakteristikalarını effektiv şəkildə təsvir etməyə imkan vermədikdə bu model əsasında şəbəkənin məhsuldarlığının qiymətləndirilməsi adekvat olmayacaq və yüksək xidmət keyfiyyətinin təmin edilməsi çətinləşəcək.


""Pole Çudes"də 8 yaşlı moskvalı qız dünyanın ən bacarıqlı siyasətçisi kimi Heydər Əliyevin adını çəkmişdi"- Cavanşir Paşazadə - son xeberler\nDekabr ayının 12-si Ümummulli lider Heydər Əliyevin anım günüdür.\nBununla bağlı Sonxeber.az-a danışan deputat Milli Məclisin İctimai birliklər və Dini Qurumlar Komitəsinin üzvü, deputat, hakim Yeni Azərbaycan Partiyasında təmsil olunan Cavanşir Paşazadə bildirib ki, 16 ilin keçməsinə baxmayaraq biz Ulu önderin ideyalarını, fikirlərini öyrənməyə davam edirik: "Heydər Əliyevin Azərbaycana rəhbərlik illəri ölkəmizin taleyinin və gələcəyinin təyin olunmasında həmişə həlledici rol oynayıb. Azərbaycanın müstəqiliyinin əldə edilməsində, dövlətimizin bu qədər güclü olmasında və xalqımızın firəvan yaşamasında Ulu öndər Heydər Əliyevin misilsiz zəhmətləri var. Ulu öndər haqqında hər bir azərbaycanlı saatlarla danışar. Bilirsiniz ki, Ulu öndər SSRİ dövründə ən böyük vəzifələrdən birini tuturdu. Xalqın çağırışı ilə Azərbaycana gələrək bizi yenidən əsarət altına düşməkdən xilas etdi. O dövrdə Heydər Əliyev bizi xilas etmək üçün hər yoldan istifadə etdi".\nCavanşir Paşazadə qeyd edib ki, birinci dönəmdə onun Milli Məclisdə çıxışları hər kəsin yaddındadır: "O zaman Milli Məclisdə oturanlar onun çıxış etməsini istəmirdi. Min bir oyunlarla onun çıxışlarını kəsir, ayaqlarını yerə vururdular ki, onun səsi eşidilməsin. Onun çıxışlarını boykot edirdilər. Bu gün deputatlar düyməni basıb rahat çıxış edirlər. Amma o zaman çıxışlar tribunada olurdu. Ona da imkan vermirdilər. Ulu öndər özü tək-tək rayonları gəzib insanların problemləri ilə maraqlanırdı. Bir dəfə Ulu öndər hər bölgədən olan vəzifəli şəxsləri dəvət etmişdi. Mən həmin dövrdə çay fabrikinin müdiri idim. O görüşə mən də dəvətli idim. 40-50 nəfər o görüşdə iştirak edirdi. Ulu öndər hər birimizin qarşısına tapşırıq qoydu ki, orduya dəstək olmalısınız. Bilirsiniz ki, o dövürdə ordumuzda vəziyyət ürəkaçan deyildi. Əsgərlərimiz yırtıq çəkmədə gəzir, geyim, silah yox dərəcəsində idi. Kimin nəyə gücü çatırdısa, orduya yardım edirdi. Moskva ilə əlaqəsi olanlara tapşırıq verdi ki, əsgərlər üçün hərbi ləvazimatlar və geyimlər gətirsinlər. Ulu öndər Heydər Əliyev rayonlarda işlərini düzgün aparmayan bəzi icra başçılarına öz iradlarını bildirib, söylədi ki, bölgələrdə, kəndlərdə hörməti olan cavan, yaşlı nəsli ətrafına yığıb dövləti yenidən qurmaq istəyir. Onlardan da tək istəyi dövlətçiliyimizə dəstək olsmaları idi. Ulu öndər Heydər Əliyev hər birimizdən dəstək istəyirdi".\nCavanşir Paşazadə vurğulayıb ki, Ulu öndər Heydər Əliyev zarafatı, yumoru çox sevirdi: "O, bir dəfə yağışlı gündə Lənkərana gəlmişdi. O görüşdə baş nazirin müavinləri və başqa vəzifəli şəxslər iştirak edirdi. Yağış hər birini islatmışdı. Ulu öndər Heydər Əliyev o zaman onlara baxıb dedi ki, mən necə göründüyümü bilmirəm, amma yağış sizi çox isladıb. Naxçıvanda alça yeməsi, çayı dişləmə qəndlə içşməsi onun sadəliyinin bariz nümunələridir. Ulu öndər hər tərəfli bir insan idi. Bilirsiniz ki, Ulu öndər hər zaman uşaqları çox sevib. Eləcə də uşaqlar onu öz babaları kimi görürdü. Heç bir zaman yaddımdan çıxmaz, Moskvada yayımlanan "Pole Çudes" verilişində anası ilə birlikdə iştirak edən balaca qızdan dünyanın ən bacarlıqlı siyasətçisini soruşanda o, Heydər Əliyev cavabını verdi. Bilirsiniz ki, o dövrlər Ulu öndərimiz Heydər Əliyev Moskvada işləyirdi. Düşünün, 8 yaşında, siyasətdən uzaq olan bir uşağın ürəyində ulu öndərimiz Heydər Əliyevə qarşı necə böyük sevgi olub".\nCavanşir Paşazadə Ulu öndər Heydər Əliyevlə bir neçə görüşünün olduğunu qeyd edib: "Mən özümü xoşbəxt hiss edirəm ki, belə bir dahi şəxsin əlini sıxıb, görüşmüşəm. Əgər xalqını sevib, dəyər verən bir liderə sahibsək, biz çox xoşbəxt xalqıq. Allah Ulu öndər Heydər Əliyevə rəhmət etsin. Ulu öndər Heydər Əliyev həm keçmiş sovet, həm də müstəqillik dönəmində Azərbaycanın inkişafı, onun dünya dövlətləri cərgəsində layiqli yerini tutması üçün böyük əmək sərf edib, xalqın və eyni zamanda özünün adını əbədi olaraq tarixə yazıb. Heydər Əliyevin hakimiyyətdə olduğu dövr xalqımızın illərlə həsrətini çəkdiyi dövlət müstəqilliyinin əldə edilməsi, onun azad inkişafı və yüksəlişi naminə apardığı mübarizələr və qələbələr tarixidir. Ulu öndər Heydər Əliyev Azərbaycan dövləti və xalqı var olduqca hər zaman ürəyimizdə, yaddaşlarımızda yaşayacaq".\nSosial Baxılıb: 2383 Tarix: 11 dekabr 2019\nPrezident İlham Əliyev Azərbaycan Respublikasının işğaldan azad olunmuş ərazilərində müvəqqəti xüsusi idarəetmənin təşkili haqqında fərman imzalayıb.. . Sonxeber.az-ın məlumatına görə, fərmanda bildirilir ki, Ermənistan Respublikası silahlı qüvvələrinin 2020-ci il sentyabrın 27-də törətdiyi növbəti hərb\nBeynəlxalq Qızıl Xaç Komitəsi (BQXK) erməni hərbçilərinin meyitlərinin və bir mülki şəxsin Ermənistana təhvil verilməsi ilə bağlı açıqlama yayıb.. . Sonxeber.az-a daxil olan açıqlamada deyilir:. . Cenevrə (BQXK) – Beynəlxalq Qızıl Xaç Komitəsi (BQXK) Dağlıq Qarabağ münaqişəsinin son gərginləşməsi zaman\nErmənistan silahlı qüvvələrinin artilleriya atəşləri nəticəsində döyüş zonasından kənarda yerləşən meşəlik ərazidə baş vermiş yanğın söndürülüb.. . Bu barədə Sonxeber.az-a FHN-dən məlumat verilib.. . Ermənistan silahlı qüvvələri humanitar atəşkəs rejimini kobudcasına pozaraq Azərbaycan əhalisinin sı


Aero Town | Hyundai-ın rəsmi səhifəsinə xoş gəlmisiniz!\nSürüşdən həzz almanız üçün Yüksək məhsuldarlıq ərsəyə gətirən avtomobil\nPərçimlənmə əleyhinə əyləc sistemi\nQəfil tormozlama zamanı təkərin pərçimlənməsinin qarşısını almaqla ABS sürücüyə maneələrdən yan keçməklə maneələri aradan qaldırmağa imkan verir.\nBu, kiçik ölçülü yük avtomobillərinə və avtobuslara uyğun gələn turbo fasonlu sükan çarxıdır. O, təkərlərin təzyiqini lazımi qaydada qoruyub saxlayır və idarəetmə qollarında və nəqliyyat vasitəsində baş verən vibrasiyanı azaldır.\nO, sizin təhlükəsiz sürüşünüzü təmin edir.\nİşlənmiş qazın drosselləşdirilməsi hesabına hərəkətin yavaşladılması qurğusu\nİşlənmiş qazın drosselləşdirilməsi hesabına hərəkətin yavaşıdılması qurğusu sərt enişlər zamanı avtobusun sürətini təhlükəsiz şəkildə yavaşladaraq əlavə dayanmanı təmin edir.


"Jurnalist etiraz olaraq ağzını tikib"\nEv Cəmiyyət “Jurnalist etiraz olaraq ağzını tikib”\nRüşvət ittihamı ilə həbsdə olan jurnalist, www.7gun.az xəbər portalının baş redaktoru Cavid Şirəliyevin ağzını tikdiyi deyilir. Bu haqda Azadlıq Radiosuna onun vəkili Zabil Qəhrəmanov məlumat verib.\nVəkilin bildirdiyinə görə, jurnalist şərləndiyini deyir, işinin yenidən araşdırılmamasına etiraz edir. Zabil Qəhrəmanov qeyd edir ki, jurnalistin işi üzrə təkrar məhkəmə istintaqının keçirilməsi istənilsə də, Gəncə Apellyasiya Məhkəməsi bundan imtina edib. Məhkəmə avqustun 10-da həmin imtina qərarından verilən şikayətə baxışı qeyri-müəyyən vaxtadək təxirə salıb.\nC.Şirəliyevin Gəncə Apellyasiya Məhkməhkəməsinə ağzı tikilmiş vəziyyətdə gəldiyi söylənir. C.Şirəliyevi 2014-cü il avqustun 30-da Daxili İşlər Nazirliyinin Baş Mütəşəkkil Cinayətkarlığla Mübarizə Baş İdarəsinin əməkdaşları saxlayıb. (ardı aşağıda)\nJurnalist Cavid Şirəliyev\nJurnalistin vəkili deyir ki, cinayət işi saxtalaşdırılıb. Vəkil sözlərinə dəlil kimi cinayət işində adı jurnalistin “ortağı” kimi keçən Asif Orucovla bağlı mühüm məqamı göstərir:\n“Çünki 2012-ci il aprelin 11-dən 2013-cü il oktyabrın 19-na qədər Orucov Ədliyyə Nazirliyi Penitensiar Xidmətinin məntəqə tipli cəzaçəkmə müəssisəsində cəza çəkirdi. İyunun 1-dən 30-na qədər Orucov hər gün cəzaçəkmə yerində qeydiyyatdan keçirdi. Bundan başqa, iyunun 10-da o, intizamı pozduğuna görə cəzalanırılıb.Habelə, iyunun 20-də də cəzalandırılıb və 5 gün müddətinə cəza təcridxanasına salınıb. İstintaq zamanı döyülüb. O, həbsxanada ola – ola necə ola bilərdi ki, rüşvət tələb etsin?”\nAncaq Baş Mütəşəkkil Cinayətkarlıqla Mübarizə İdarəsindən bu deyilənlərə münasibət bildirilməyib. Üstəlik, Penitensiar Xidmətin İctimaiyyətlə Əlaqələr şöbəsindən də vəkilin dediklərini, hələlik dəqiqləşdirmək mümkün olmayıb.\nƏvvəlki məqaləİran və Səudiyyə Ərəbistanı neft hasilatını maksimuma çatdırıb\nNövbəti məqalədəDaha bir siyasi məhbus azadlığa çıxır


Cavid Şirəliyev: “Hədəfimiz oxucuya keyfiyyətli və operativ xəbər çatdırmaqdır” » www.7GUN.az\nCavid Şirəliyev: “Hədəfimiz oxucuya keyfiyyətli və operativ xəbər çatdırmaqdır”\nBir xeyli müddət fəaliyyətini dayandırmış 7gun.az Xəbər Portalı bu gündən etibarən yenidən oxucularının görüşünə gələcək. Saytın təsisçi və baş redaktoru Cavid Şirəliyev 7gun.az-ın daha fərqli və operativ olacağını deyir.\nBaş redaktor öncəliklə saytın bir müddət tam gücü ilə fəaliyyət göstərməməsinin səbəblərindən danışıb. O deyib ki, 7gun.az-ın bir müddət oxucu kütləsindən uzaq qalmasının səbəbi əsasən texniki məsələlər və onun özünün sağlamlığında yaranmış problemlərdir. “Bir ilə yaxındır ki, səhhətimdə yaranmış problemlərdən dolayı rəhbəri olduğum Xəbər Portalını normal qaydada işlədə bilmədim. Bu müddət ərzində mütəmadi olaraq müalicə alırdım. Həkimlərimin tövsiyyəsinə əsasən bir sıra texniki vasitələrdən uzaq dumalıydım. Elə bu gün də həmin qadağa aradan qalxmayıb. Amma bu uzun müddət davam edə bilməzdi. Oona görə də, qərarlaşdırdım ki, müalicəmlə paralel olaraq, saytın da fəliyyətini bərpa edim”.\nCavid Şirəliyev qeyd edir ki, 7gun.az-ın texniki problemləri də var idi. O, səhhətində yaranmış problemlərdən dolayı texniki məsələləri də aradan qaldıra bilməyib. “Bir sıra texniki problemlər var idi. Məsələn, saytın dizaynı xoşumuza gəlmirdi. Eyni zamanda, onun güclü bir sistemdə yığılmasını istəyirdik. Əlavə proqramlara ehtiyac var idi. Həmçinin texniki heyətin də formalaşdırılması şərt idi. Səhhətimlə əlaqədar bu problemləri aradan qaldıra bilmirdim. Heç vaxt edə bilmirdim ki, bu məsələlərlə məşğul olum. Şükür, həmin problemləri aradan qaldırmağa nail olduq”.\nBaş redaktor 7gun.az-ın yeniliklərlə oxucuların görüşünə gəldiyini də vurğulayıb. O deyib ki, bununla bağlı bəzi addımlar atıblar. Onun sözlərinə görə, yaxın günlərdə oxucuların görüşünə gələn 7gun.az-ın hansı yeniliklərə imza atacağını hamı görəcək. “Dəyişikliklər etdik. Bəzi yeniliklər gətirdik. Ölkədə kifayət qədər problemlər var. İnsanlar səslərini müvafiq qurumlara çatdırmaq istəyir. Eyni zamanda, çoxlu problemlər var ki, onların işıqlandırılması lazımdır. Biz vətəndaş üçün tribuna yaratmaq fikrindəyik. Həm də onlara tribuna olmağı qərarlaşdırmışıq. Qoy, dərdlərini, problemlərini rahatlıqla çatdırsınlar”.\nCavid Şirəliyev oxucuya daha çox xəbər çatdırmağı deyil, daha keyfiyyətli və operativ xəbər çatdırmağın tərəfdarıyıq. “Çoxlu xəbər yaymaq olar. Amma önəmli olan keyfiyyətli və operativ xəbər çatdırmaqdır. Qarşımıza məqsəd qoymuşuq ki, bu sistemi quraq. Oxucunun bu gün axtardığı da keyfiyyətli və operativ xəbərlərdir. Bunu edəcəyimizə əminəm”.


Azərbaycanda cizgi filmlərinin inkişaf dövrü\n1938-ci ildən kinostudiyada ilk dəfə cizgi filmi yaratmaq qərara alınıb\nAzərbaycanda cizgi filmlərinin yaranması XX əsrin 30-cu illərinin əvvəllərinə təsadüf edir. Hələ 1933-cü ildə "Azərbaycanfilm" studiyasının işçiləri kinonun bu növünün istehsalı üçün əvvəlcədən hazırlıq işləri aparmış, Moskvadan lazımi materialları alıb gətirmişdilər. Onlar həmin il "Lökbatan" və "Neft simfoniyası" sənədli filmlərini çəkərkən texniki animasiyadan istifadə etmişdilər. "Cat" təlimat filmində isə animasiyadan bütünlüklə istifadə olunmuşdur. Film ümumittifaq ekranlarında 1938-ci ilə qədər nümayiş etdirilmişdir. Məhz bu film ekranlara buraxılandan sonra kinostudiyada bir qrup təşəbbüskar ilk dəfə cizgi filmi yaratmağı qərara aldı. Film üçün mövzu Azərbaycan xalq nağıllarından götürüldü. "Abbasın bədbəxtliyi" adlanan əsərə gənc rejissor E.Dikaryov quruluş verdi.\nBundan başqa Böyük Vətən müharibəsi başlamamışdan bir qədər əvvəl studiyada ikinci cizgi filminin çəkilişlərinə hazırlıq görülmüşdür. Film "Sindbad dəniz səyyahıdır" adlanırdı. Bu, səsli film olmalı idi. Təəssüf ki, müharibənin başlanması ilə əlaqədar işlər yarımçıq qaldı. Qeyd etmək lazımdır ki, bundan sonra da kinostudiyada yüzlərlə elmi-kütləvi və sənədli filmlərin çəkilişində cizgi rəsmlərindən istifadə edilmişdir. 60-cı illərin sonlarında kinostudiyada cizgi filmlərinin çəkilişi üçün şərait yaradıldı. Multfilmlərin çəkilişi üçün 20 nəfərdən ibarət rəssamlar qrupu yaradıldı. Multfilm sənətinin sirlərini öyrənmək üçün studiyada xüsusi kurslar açıldı. 1968-ci ildə C.Cabbarlı adına "Azərbaycanfilm" kinostudiyasında cizgi filmləri sexi bərpa olunandan sonra Ədil İsgəndərov sexin istifadəyə verilməsinə və cizgi filmləri üzrə kadrların hazırlanmasına, eyni zamanda, cizgi filmlərinin istehsalı prosesinə diqqət yetirirdi. Nəhayət, 1969-cu il fevralın 28-də "Cırtdan" adlı xalq nağılının motivləri əsasında eyniadlı cizgi filmin istehsalı başa çatdırıldı. "Cırtdan" kinostudiyanın cizgi filmləri sexinin bərpasından sonra çəkilmiş birinci film oldu. Film 1969-cu ildə ekranlara buraxıldı və uzun müddət kinoteatrlarımızın ekranlarından düşmədi. Beləliklə, "Cırtdan"ın istehsalı ilə Azərbaycanda cizgi filmləri tarixində ikinci dövr başlandı.\n70-ci illərdə kinostudiyanın cizgi filmləri şöbəsində 20-dən artıq cizgi filmi istehsal olunmuşdur. 1970-ci ildə multiplikatorlar kinonun bu növündə üç filmə ekran həyatı vermişdilər. Bunlardan ikisi "Ayı və siçan", "Şir və öküz" mikrofilmlərdir. İkinci film o vaxt "Kaleydoskop-71" ümumittifaq kinoalmanaxına daxil edilmişdir. Üçüncü - "Fitnə" rəngli applikasiya filmidir. Bu film isə dahi Azərbaycan şairi Nizami Gəncəvinin eyniadlı nağıl-novellasının motivləri əsasında çəkilmiş, təsvirin işlənməsi orta əsr Azərbaycan miniatür sənəti üslubunda həll olunmuşdur.\n"Pıspısa xanım və Siçan bəy" və "Cücələrim" cizgi filmlərində orijinal plastik həllin axtarışları aydın nəzərə çarpır. 1971-ci ildə A.Şaiqin eyniadlı əsəri əsasında çəkilmiş "Tülkü həccə gedir" cizgi filmi istər üslub, istərsə də sənətkarlığa görə ən maraqlı işlərdəndir. "Çaqqal oğlu çaqqal" kukla filmi ilk və yeganə genişekranlı Azərbaycan cizgi filmi hesab olunur. Ardıcıl olaraq istehsal edilən filmlər milli folklorumuzudan bəhrələnməyə başlayır. Bu filmlərdə təsvirin həlli klassik Şərq miniatürünə əsaslanır. Kiçik yaşlı uşaqlar üçün nəzərdə tutulmuş "Cırtdanın yeni sərgüzəşti" filmində də xalq folklorunun fantastik motivləri ilə müasirlik üzvi şəkildə bir-birinə bağlanmışdır. Müxtəlif mövzularla maraqlı filmlərin istehsalına yer verən kinematoqrafçılar "Şahzadə - qara qızıl", "Günlərin bir günündə", "Dınqıl sazım, dınqıl", "Pəncə...Qulaq...Palaz...Tikan" cizgi filmlərində ibrətamiz məsələlərə toxunulur.\nBu illərdə müstəqil olaraq iki film - "Daş" və "Kirpi balası və alma" cizgi filmləri aradılmışdır. Böyüklər üçün nəzərdə tutulmuş birinci film dünya xalqlarını müharibələrin qadağan edilməsi, yer üzündə sülhün bərqərar olması uğrunda həmrəyliyə çağırır. İkinci film bizi canlı təbiəti qorumağa səsləyir.\n"Toplan və kölgəsi", "Sonrakı peşmançılıq", "Sehrlənmiş küpə" cizgi və applikasiya filmlərində də xeyirxah, nəcib olmağın vacibliyindən, əməksevərlikdən, böyüklərə hörmətdən və digər insani keyfiyyətlərdən danışılır, "Qız qalası əfsanəsi" cizgi filmi isə adından göründüyü kimi Azərbaycan xalq əfsanəsinin motivləri əsasında yaradılmışdır.\n1980-ci illərdə kinostudiyada 38 adda cizgi filmi istehsal olunmuşdur. Bunlardan "Cücələrim", "Meşəyə insan gəlir", "Sehrli ağac", "Taya", "Dəcəl dovşan", "Qəribə əjdaha", "Təqib", "Yatmaq vaxtıdır", "Balaca çoban", "Humayın yuxusu", "Sakit Yonun macəraları", "Ana ağaca qonub" və s. cizgi, "Xeyir və Şər", "Cırtdan-Pəhləvan", "Sehrli naxışlar" və s. applikasiya üsulu ilə çəkilmişdir. Həmin filmlər sırasında 1980-ci illərin əvvəllərində çəkilmiş "Cücələrim" adlı cizgi filmi tez bir zamanda populyar olmuşdur. O illərin məhsulu olan "Akvarium" applikasiya filmi poetik filmdir. Burada quraşdırma çəkilişlərindən istifadə edilmişdir. Applikasiya personajları ilə yanaşı filmdə canlı oğlan da fəaliyyət göstərir.\n1984-cü ildə Murmansk şəhərində təbiətin mühafizəsi və onun ehtiyatlarından səmərəli istifadə edilməsi haqqında sənədli və elmi-kütləvi filmlərin Ümumrusiya müsabiqəsində cizgi filminə münsiflər heyətinin diplomu və RSFSR Dövlət Kinematoqrafiya Komitəsinin Fəxri fərmanı verilmişdir.\nKinostudiyada yarıqabarıq kukladan ilk dəfə "Münəccimin şagirdi" filmində istifadə olunmuşdur. Xalq nağılları əsasında yaradılmış bu filmdə asan yolla varlanmaq istəyən, acgözlük nəticəsində gülünc vəziyyətlərə düşən bir yeniyetmədən danışılır.\n"Bir axşam..." filmi - cizgi, qarışıq, ekler filmidir. Özünəməxsus üslub həlli, müvəffəqiyyətli musiqi sərxoşluq və alkoqolizm əleyhinə olan bu filmin ictimai pafosunu bir az da qüvvətləndirir. Burada aktyor oyunu və rəsmlərlə qurulmuş səhnələr vardır. Filmdəki hadisələr adi bir otaqda, səkkiz yaşlı qız uşağının gözləri önündə baş verir. 1986-cı ildə Alma-Atıda Ümumittifaq kinofestivalında film aktual mövzunun orijinal həllinə görə münsiflər heyətinin xüsusi prizini almışdır.\nAdlarını çəkdiyimiz kinolentlərdən başqa 80-ci illərdə daha bir neçə cizgi filmi, o cümlədən "Yaz oyunları", "Nar ağacının nağılı", "Qaravəlli", "Gəldi kosa", "Xrizantema yarpağı", "Çətin məsələ", "Arzular...arzular...", "Lovğa fil balası", "Talada ev" və s. yaradılmışdır. Bütün bunlarla bərabər ümumilikdə, götürdükdə, Azərbaycan cizgi filmlərinin bədii keyfiyyəti heç də eyni səviyyədə deyildi. Bunun bir neçə səbəbi var idi: birincisi kadrların hazırlığı, peşəkarlığı, ikincisi isə texniki avadanlığın, xüsusilə, boyaların kasadlığı ilə əlaqədardır.\n1980-ci illərin sonunda ölkədə gedən ictimai-siyasi proseslər, bunların bütün səhələrə, o cümlədən, yaradıcı təşkilatlara təsiri, "Azərbaycanfilm"in yeni iş üsuluna keçməsi ilə əlaqədar yollar axtarması kinostudiya nəzdindəki birlik və şöbələrin müstəqil fəaliyyət göstərməsinə təkan verdi. 1990-cı ilin aprel ayında Sovet İttifaqında, ilk dəfə olaraq, Azərbaycan multiplikatorları təsərrüfatın icarə formasına keçdilər. Multiplikasiya sexinin adı da dəyişdirilib, "Azanfilm" Yaradıcılıq-İstehsalat Birliyi oldu. "Azanfilm" - Azərbaycan animasiya filmləri deməkdir. Nə üçün multiplikasiya yox, məhz animasiya? Ona görə ki, bütün dünyada multiplikasiya kimi kinematoqraf növü animasiya (canlandırma) adlandırılmışdır.\n90-cı illərdə "Azanfilm" markası altında 19 cizgi filmi çəkilmişdir. Bunların arasında "Bir dəfə haradasa...", "İthaf", "Oda", "Sərkəyin dastanı", "Göyçək Fatma", "Karvan", "Güzgü", "Dəniz gəzintisi", "Ümid", "Söhbətül-əsmar ", "Şüəra" maraqlı və baxımlı ekran əsərləridir. Bu filmlər sırasında "İthaf" applikasiya filmi Stalin repressiyasının qurbanlarına həsr edilmişdir. 1991-ci ildə Oberhauzen Beynəlxalq Kinofestivalında animasiya filmi diplomla təltif olunmuşdur. 1991-ci ildə Kiyevdə "KROK-91" Beynəlxalq Animasiya Filmləri federasiyasının festivalında ən uğurlu debüt üçün mükafata layiq görülmüşdür. 1991-ci ildə Bakıda "Şərqdən baxış" Beynəlxalq Kinofestivalında ən yaxşı animasiya filminə görə mükafat almışdır.\n"Söhbətül-əsmar" applikasiya filmi M.Füzulinin anadan olmasının 500-illik yubileyinə həsr olunmuşdur. Təsvirdə müəlliflər, əsasən, miniatürçü rəssam Soltan Məhəmməd Təbrizinin əsərlərinə əsaslanmışlar. 1995-ci ildə Bakıda Azərbaycan filmlərinin festival-müsabiqəsində ən yaxşı cizgi filminə görə rejissor diplom və prizlə təltif olunmuşdur.\nSon dövr hadisələrini əks etdirən bəstəkar Soltan Hacıbəyovun məşhur "Karvan" əsəri əsasında çəkilmiş "Karvan" cizgi filmi üç novelladan ibarətdir: birincisi qədim insan məskəni Qobustandan söhbət açır, ikincisində Şərq və qadın mövzusuna toxunulmuş, üçüncü novellada isə 20 Yanvar və Xocalı faciələri barədə danışır. Bu gün tarixi bir dövrünü yaşayan cizgi filminin istehsalından 70 illik zaman ötür. Təbii ki, illər ərzində formalaşma prosesi öz nəticəsini vermişdir\nSəs.- 2008.- 14 noyabr.- S. 12.


13.09.2017 – Marneuli FM\nBu gün, 13 sentyabr Marneuli bələdiyyəsinin kitabxanasında Levan Mikeladze adına fond “Gender bərabərliyi və Gürcüstanda qadınların hüquqi vəziyyəti” mövzusunda təlim keçirib. Görüş “Etnik azlıq nümayəndələri olan qadın seçicilərin qrupunun formalaşdırılması”…\nMarneuli-Sadaxlı yolunun beşinci kilometrliyində yol-nəqliyyat hadisəsi baş verib. Hadisə nəticəsində Marneuli sakini gənc oğlan dünyasını dəyişib. Avtomobilin digər sərnişini isə ağır vəziyyətdə Geo-Hospitals klinikasına yerləşdirilib. DİN-dən aldığımız məlumata görə, faktla…\nVəkilin bildirdiyinə görə o, hal-hazırda Mixeil Saakaşvilinin harada olduğunu bilmir üçün şərhlər bağlıdır\nGürcüstanın keçmiş Prezidenti, Mixeil Saakaşvilinin vəkilinin bəyənatına görə, o, onun mühafizəsi altında olan şəxsin harada olduğunu dəqiq bilmir, ancaq güman edilə bilər ki, o, Çernovtsiyə səfər edib. Hüquq mühafizə orqanlarının məlumatına…\nCənubi Osetiya və Abxaziyada keçid məntəqələrinin bağlanmasına görə ABŞ heyrət içindədir və Rusiyanı regionlardan öz hərbçilərini çıxarmağa çağırır üçün şərhlər bağlıdır\nABŞ işğal olunmuş Cənubi Osetiyada və Abxaziyada keçid məntəqələrinin bağlanmasından heyrətə gəlib və Rusiyanı regionlardan öz hərbçilərini çıxarmağa çağırır. Bu haqda ABŞ-ın Gürcüstan Müdafiə və Təhlükəsizlik işçi qrupunun birgə bəyənatında…\nUkrayna Daxili İşlər Nazirliyi – Mixeil Saakaşvilini saxlamaq üçün yetərli əsas yoxdur üçün şərhlər bağlıdır\nUkraynanın Daxili İşlər Nazirliyində hesab edirlər ki, Mixeil Saakaşvili Ukrayna ərazisində qeyri-qanuni şəkildə olub. Ancaq onun saxlanılması üçün yetərli əsas yoxdur. Bu haqda Ukrayna DİN-in rəsmi nümayəndəsi Artyom Şevçenko bildirib….\nDavit Narmania – ictimai sektorda qalıram üçün şərhlər bağlıdır\nTbilisinin meri, Davit Narmania mer vəzifəsində səlahiyyətinin başa çatmasından sonra yenə ictimai sektora fəaliyyətini davam etdirəcək. Jurnalistlərin müvafiq sualına Davit Narmania qısa şərhlə cavab verib. “İctimai sektorda qalıram”, – deyə…\nSürücülük vəsiqəsi imtahanının real hərəkətdə keçirilməsi 2018-ci ilin birinci yarısından başlayacaq üçün şərhlər bağlıdır\nSürücülük vəsiqəsi imtahanının real hərəkətdə keçirilməsi 2018-ci ilin birinci yarısından başlayacaq. Daxili İşlər Nazirliyinin Xidmət Agentliyindən ipn-ə bildiriblər ki, layihələşdirmə işləri başa çatıb və indiki mərhələdə hazırlıq işləri gedir. “Evrodirektivlə…\n“Gürcü Marşı”nın təşkilatçısı Lado Sadğobelaşvilini Kaladzenin qərargahının qarşısında həbs ediblər üçün şərhlər bağlıdır\n“Gürcü Marşı”nın təşkilatçılarından biri, Lado Sadğobelaşvilini polis Tbilisinin hakimiyyətin merliyə namizədi, Kaxa Kaladzenin seçki qərargahı qarşısında saxlayıb. “Nacionalistlər” orada marş keçirirmişlər. Gürcüstanın Daxili İşlər Nazirliyindən Netgazetiyə bildiriblər ki, Lado Sadğobelaşvili…\nOSGF: Soros fondlarının bağlanması ilə bağlı məlumat həqiqət deyil üçün şərhlər bağlıdır\n“Açıq Cəmiyyət Gürcüstan” Fondu xüsusi bəyənat yayıb və bildiri ki, İsrael, Macarıstan və Makedoniyada Soros fondlarının bağlanması ilə bağlı məlumat həqiqətə uyğun deyil. Təşkilat tərəfindən yayılan bəyənatda deyilir ki, fondun İsraeldə…


Şair Ramaldanov: Azərbaycan Ordusu torpaqlarımızı işğaldan azad etməyə tam qadirdir – Yenicag.Az\nAna Səhifə 3-cü-sektor Şair Ramaldanov: Azərbaycan Ordusu torpaqlarımızı işğaldan azad etməyə tam qadirdir\nŞair Ramaldanov: Azərbaycan Ordusu torpaqlarımızı işğaldan azad etməyə tam qadirdir\nYeni Çağ Media Qrupu – Sentyabr 09, 2020 - 16:50\nSon illər Azərbaycan Ordusunda ciddi islahatlar həyata keçirilməkdədir. Maddi-texniki bazası gücləndirilən Ordumuz ən müasir silahlarla təchiz olunur, döyüş qabiliyyəti günü-gündən artır.\nEhtiyatda olan polkovnik Şair Ramaldanov da hesab edir ki, Ordumuzun artan gücü ən qısa zamanda işğal altında olan torpaqlarımızı azad etməyə imkan verir. Ş.Ramaldanov 1news.az-a müsahibəsində Ordumuzda aparılan islahatlarla yanaşı, hərbçilərimizin beynəlxalq yarışlarda qazandığı uğurlar, hərbi təlimlərin Ordumuzun döyüş qabiliyyətinin güclənməsində rolu və digər məsələlərdən danışıb.\n– Son illər orduda aparılan islahatları necə qiymətləndirirsiniz?\n– Orduda islahatlar davamlı olaraq keçirilir. İslahatlarsız ordu inkişaf edə bilməz. Bilirsiniz ki, zabirlərimiz və mütəxəssislərimiz hərbi əməkdaşlıq çərçivəsində mütəmadi olaraq beynəlxalq kurslarda, təlimlərdə iştirak edirlər və qazandıqları təcrübə və biliklərlə Azərbaycan Ordusunun inkişafına öz töhfələrini verirlər.\nDigər tərəfdən ölkəmizdə peşəkar ordu yaradılması istiqamətində işlər görülür. Hazırda əsas hərbi mütəxəssislərimizin 80 faizi müqavilə əsasında hərbi xidmət keçmiş, müəyyən sahə üzrə ixtisaslaşmış şəxslərdir. Orduda aparılmış islahatların, görülən işlərin nəticəsdir ki, bu ün Azərbaycan Ordusu dünyanın ən güclü əlli ordusu sırasında özünəməxsus yer tutur. Azərbaycan Silahlı Qüvvələrinin Ali baş komandanı, Prezident İlham Əliyev də son çıxışlarından birində bir daha vurğuladı ki, Azərbaycan Ordusu bundan sonra da ən müasir silahlarla təmin olunacaq.\n– Peşəkar hərbi kadrların hazırlanmasına kifayət qədər diqqət yetirilirmi?\n– Ölkəmizdə hərbi kadr hazırlığı məsələlərinə də böyük diqqət yetirilir. Bunun nəticəsidir ki, bu gün Ordumuzda yüksək intellektə və bacarığa malik peşəkar kadrların sayı kifayət qədərdir. Həmin kadrların imkanları bizə ən müasir hərbi texnika və silahlardan istifadə etməyimizə imkan verir.\n– Hərbi təlimlər ordunun döyüş qabiliyyətinin yüksəldilməsində hansı rola malikdir?\n– Bildiyiniz kimi, Azərbayan Ordusu ildə bir neçə dəfə irimiqyaslı təlimlər keçirir. Həmin təlimlərdə 10-15, hətta 20 min hərbçi iştirak edir. Bu təlimlər bizə aparılan islahatların nəticələrini daha aydın görməyə imkan verir. Təlimlərin nəticələrini təhlil edərək isə Ordumuzun gələcək inkişafını və növbəti hədəfləri müəyyənləşdiririk.\n– Hərbçilərimizin beynəlxalq yarışlarda çıxışını necə qiymətləndirirsiniz?\n– Bu gün Azərbayan Ordusunu həm NATO məkanında, həm də MDB məkanında tanıyırlar. Məlum olduğu kimi, hazırda Rusiyada “Beynəlxalq Ordu Oyunları – 2020” yarışları keçirilir və həmin yarışlar çərçivəsində keçirilən “Tank biatlonu” müsabiqəsində iştirak edən tankçılarımız Rusiya, Çin və Belarus tankçıları ilə birgə finala vəsiqə qazanblar. Qazaxıstanda snayper və artilleriya mütəxəssisləri arasında keçirilən yarışlarda ilk beşlikdə ölkəmizin mütəxəssisləri də olur.\nKeçən il NATO çərçivəsində Türkiyədə keçirilən və 28 ölkədən qatılan xüsusi təyinatlıların yarışında ölkəmizin xüsusi təyinatlıları birinci yeri tutublar. Keçən il “Dəniz kuboku” yarışlarında da dənizçilərimiz birinci yeri tutdular. Bu ilki yarışlarda isə rusiyalı dənizçilərlə eyni bal toplayaraq ilk yerləri bölüşdürdülər. Bütün bu beynəlxalq yarışlar bizə digər inkişaf etmiş ölkələrin silahlı qüvvələrinin fonunda Azərbaycan Ordusunun hansı hazırlıq səviyyəsində olduğunu görməyə imkan verir.\n– Düşmənin cəbhə xəttində və dövlət sərhəddində təxribatlar törətməsini nə ilə əlaqələdirərdiniz?\n– Düşmən ordumuzun gücünü bilir. Lakin işğalçılıq siyasətini davam etdirmək üçün zaman-zaman cəbhə bölgəsində və iki ölkənin dövlət sərhəddində təxribatlar törətməkdən də çəkinmir. Düşmənlə təmas xəttində baş verən qarşıdurmalar zamanı Ordumuzun gücünün hansı səviyyədə olduğunu bir daha görmüş olduq. Həm aprel, həm də Tovuz döyüşlərində düşmənə layiqli cavab verərək onları geri çəkilməyə məcbur etdik. Düşmənin kəşfiyyat-diversiya qruplarının təxribatçı fəaliyyətlərinin qarşısını almaqla, son belə təxribat zamanı diversiya qrupunun komandirini ələ keçirməklə döyüş hazırlığımızın yüksək olduğunu sübut etmiş olduq.\nTəmas xəttində düşmənin mümkün təxribatlarının qarşısının alınması üçün hərbçilərimiz müasir avadanlıqlarla təmin olunublar. Bu da bizə əməliyyat şəraitinə nəzarət etməyimizə, düşmənin hər-hansı bir fəaliyyətini izləməyimizə imkan verir. Buna görə də düşmən heç nəyə nail olmur və bütün təxribatları iflasa uğrayır.\n– Bu gün Azərbaycan Ordusunda vətənpərvərlik əhval-ruhiyyəsi hansı səviyyədədir?\n– Bu gün Azərbaycan Ordusunda peşəkarlıqla bərabər, vətənpərvərlik əhval-ruhiyyəsi də yüksək səviyyədədir. Aprel döyüşləri zamanı bunu aydın şəkildə gördük. Bir nəfər də olsun döyüş yerini tərk etmədi. Əksinə, hərbçilərimiz həmin döyüşlər zamanı əsl vətənpərvərlik, şücaət nümayiş etdirdilər.\nEyni sözləri Tovuz döyüşləri haqqında da demək olar. Düşmən təxribatlarının qarşısını alan zaman rütbəsindən, vəzifəsindən asılı olmayaraq bütün hərbçilərimiz öz qanları bahasına vəzifələrini yerinə yetirdilər, düşmən təxribatının qarşısını qətiyyətlə aldılar. Bütün bunlar peşəkarlıqla yanaşı, ordumuzun şəxsi heyətinin ruh yüksəkliyinin bir nümayişi, göstərişi idi.\n– Cəbhə bölgəsində mövqelərimizin möhkəmləndirilməsi istiqamətində hansı işlər görülür?\n– Dağlarda və ucqar ərazilərdə yerləşən bütün hərbi postlar hər bir şəraiti olan modul tipli postlarla əvəzlənib. Yarım ilə qədər müddətə bütün lazımi avadanlıqlarla, qida ilə təmin olunan bu postlar avtonom qaydada fəaliyyət göstərə bilirlər.\nƏsgərlərin sağlamlığı, immun sistemlərinin gücləndirilməsi də diqqət mərkəzindədir. Aparılan maarifləndirici, dezinfeksiya və digər tədbirlər nəticəsində əsgərlərimizi pandemiya dövründə qoruya bildik. Bu da birbaşa əsgərlərimizin keyfiyyətli qidalarla təmin edilməsi, məişət-gigiyenik şəraitlərinin yaxşılaşdırılması sayəsində mümkün oldu.\n– Ölkəmizdə istehsal edilən silahların keyfiyyəti müasir standartlara cavab verirmi?\n– Çox qısa zamanda Azərbaycanda hərbi sənaye çox sürətli inkişaf edib. Müharibə şəraitində olan ölkəmiz üçün bu, çox vacib bir məsələdir. Hazırda Ordumuz ölkəmizdə istehsal olunan ən müasir texniki avadanlıqlarla, hərbi məhsullarla təmin olunur. Bu gün Azərbaycanın hərbi sənayesi 1200-dən çox adda hərbi sursat istehsal edir. Bu da bizə Ordumuza lazım olan silah-sursatı öz hesabımıza təmin etməyimizə imkan verir.\n– Azərbaycanın xarici ölkələrlə hərbi sahədə əməkdaşlığı hansı səviyyədədir?\n– Azərbaycanın hərbi sahədə bir çox ölkələrlə əməkdaşlıq edir və bu əməkdaşlıq günü-gündən genişlənməkdədir. Bu ölkələr arasında Rusiya, Çin, Türkiyə, Belarus, İsrail kimi hərbi sənaye kompleksləri inkişaf etmiş ölkələri xüsusi qeyd etmək lazımdır.\nBildiyiniz kimi, Azərbaycan Respublikasının Müdafiə naziri general-polkovnik Zakir Həsənov sentyabrın 4-də Moskvada keçirilən Müstəqil Dövlətlər Birliyi iştirakçı dövlətləri və Şanxay Əməkdaşlığı Təşkilatı üzv dövlətləri Müdafiə Nazirləri Şurasının növbəti iclasında iştirak edib. Bu da bir göstəricidir ki, həm Azərbaycan digər dövlətlərlə, həm də digər dövlətlər Azərbaycanla hərbi əməkdaşlığa böyük maraq göstərirlər.


İdmana cəlb olunmuş qazilərimiz Ufada təlim-məşq toplanışında iştirak edəcəklər - AZƏRTAC – Azərbaycan Dövlət İnformasiya Agentliyi\nAzərbaycan Milli Paralimpiya Komitəsinin (AMPK) prezidenti İlqar Rəhimov qış idman növləri üzrə yarışlarda iştirak edəcək qazilərimizlə görüşüb.\nAMPK-dan AZƏRTAC-a bildiriblər ki, görüşdə komitənin baş katibi Kamal Məmmədov, “Tokio-2020” XVI Yay Paralimpiya Oyunlarının qalibi Elvin Astanov, idman şöbəsinin müdiri Rauf Mürsəlov və qış idman növləri üzrə kurator Azər Tapdıqov da iştirak ediblər.\nİ.Rəhimov deyib ki, digər qazilərimizin də idmana cəlb edilməsi üçün Qarabağ qaziləri ilə iş və idman seleksiya komissiyası yaradılıb. O, qazilərimizin üçrəngli bayrağımızı döyüş meydanında ucaltdıqları kimi, beynəlxalq arenalarda da dalğalandıracaqlarına əminliyini bildirib.\nQazilərimiz dekabrın 3-17-də Rusiyanın Ufa şəhərində keçiriləcək təlim-məşq toplanışında iştirak edəcəklər.\nAZERTAG.AZ :İdmana cəlb olunmuş qazilərimiz Ufada təlim-məşq toplanışında iştirak edəcəklər


Azərbaycanda gənc oğlanla qız qəbiristanlıqda sevişərkən yaxalandı - TƏFƏRRÜAT\nBAKU.WS Publika.az-a istinadən xəbər verir ki, Gəncə Ağır Cinayətlər Məhkəməsində hakim Elmin Rüstəmovun sədrliyi ilə Cinayət Məcəlləsinin 126.1-ci (qəsdən sağlamlığa ağır zərər vurma) maddəsi ilə açılmış işə baxılarkən maraqlı faktlar üzə çıxıb. Bəlli olub ki, hadisədən əvvəl Mustafaağalı kənd sakini olan 18 yaşlı Məhəmmədəli rayonun Arabaçılar kəndindən olan sevgilisi ilə qəbiristanlığa gəlib. Onlar orada qızın anasının məzarını ziyarət ediblər. Bu zaman uzaqdan tanımadıqları şəxsin onlara baxdığını görən gənc sevgililər qəbiristanlığı tərk etmək qərarına gəliblər və 17 yaşlı Aybəniz (şərti) məzarlıqdan çıxaraq taksiyə minib və ərazidən uzaqlaşıb. Bundan sonra cütlüyü görən Elnur Məmmədov Məhəmmədəlini yanına çağırıb.\niPhone qiyməti Azərbaycanda 87 yaşlı qadını qəbiristanlıqda zorladılar, xəstəxanada keçindi - Cinayət işi Qohumunun evində arvadını... - Ata və oğuldan DƏHŞƏTLİ ƏMƏL – Azərbaycanda ŞOK CİNAYƏT 6 qadının öldüyü kənd: "Yeznəm qızlarının və arvadının ölümündən xəbərsizdi" (FOTO) 5 dost özləri üçün 1 qız çağırdı, sonra... - 15 manat söhbəti və NABRAN DƏHŞƏTİ "Rəşad məni zorladı ..." - Mesajla başlayan "sevgi", təcavüz və bəraət